text:
- TIOTAL
- Morair Bhail' Sligeach
- EXTERNAL ID
- QZP40_569_P341
- DEIT
- 1895
- LINN
- 1740an
- CRUTHADAIR
- A S Belle
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31301
- KEYWORDS
- Seumasaich
morairean
aimhriochdan
Dh'fhàg Alasdair Foirbeis, Morair Bhail' Sligeach, a chùrsa-beatha poileataiceach ann an Alba an dèidh Aonaidh 1707. B' e Seumasach a bh'ann a rèir prionnsabal is ghabh e pàirt anns an Aramach Seumasach ann an 1715. Nuair a dh'fhàilnich an t-Aramach thàrr e às gu mòr-thìr na Roinn Eòrpa gu 1720.
A dh'aindeoin aois is euslaint (bha a' chuing dona aige) cheangail e e fhèin ris an aramach ann an 1745 a-rithist is chaidh a chur os cionn trùp eich, Rèisimeid Bhail' Sligeach.
An dèidh Chùil Lodair is diom-buaidh an Aramach Seumasaich, bha aig Foirbeis ri dhol am falach, is ri aimhriochd no cruth meallta a chur air gus nach aithnicheadh duine e. Theab e bhith air a ghlacadh iomadh uair gus an do bhàsaich e anns an Dùbhlachd 1762, aig aois 85.
Chithear an dealbh seo anns a' chiad leabhar de 'Historical Papers Relating to the Jacobite Period 1699-1750', deasaichte le Còirneal Seumas Allardyce LL.D is air a chlò-bhualadh ann an Obar Dheathain dhan Chomann Spalding Ùr. 'S e comann seanachaidh eachdraidheil a bh'ann an Comann Spalding, air ainmeachadh air Iain Spalding, fear-lagha is Clàrc Comasdair Obar Dheathain nuair a bha Teàrlach I na rìgh


c: text/html

text:
- TIOTAL
- Mèinnearach
- EXTERNAL ID
- QZP40_82_VOLI_P010
- DEIT
- 1845
- LINN
- 1840an
- CRUTHADAIR
- Robert R McIan
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30861
- KEYWORDS
- aodach Gàidhealach
cinnidhean
eachdaigh nan cinnidhean
tachartasan chinnidhean
breacan
tartan
Stiùbhart, Stiùbhartaich
Seumasach
Seumasaich
Chaidh "The Clans of the Scottish Highlands" le Seumas Logan fhoillseachadh gus an ceudamh ceann bliadhna de dh' Ar-a-mach nan Seumasach a chomharrachadh. Tha na dealbhan le Raibeart R. MacIain.
'S ann à Mesnieres ann an Normandy a bha an teaghlach Normanach a dh' atharraich ainm bho Mhesnieres gu Manners às dèidh dhaibh a dhol a Shasainn. B' e Anketillus de Maynoers a' chiad duine a chlàradh leis an t-sloinneadh, rè linn Uilleam Leòmhann (1143-1214). Chaidh Sir Raibeart de Meyneris fhastadh mar sheamarlan ann an cùirt Alasdair II agus thugadh talamh ann an Gleann Lìomhann agus ann an Athall dha. Fhuair a mhac, Alasdair, barrachd talmhainn: Baile a' Chlachain agus Obar Pheallaidh ann an Athall agus Gleann Dochard ann am Bràghad Albainn. Bha a mhac, Sir Raibeart Mèinnearach, na chompanach aig Raibeart Brus agus chaidh talamh ann an Gleann Dochard, Fionnlairig, Gleann Urchaidh agus Durisdeer a thoirt dha mar thoradh air seo. Rinn Seumas IV saor-bharanachd de thalamh nam Mèinnearach ann an 1510.
Bha am Màidsear Donnchadh Mèinnearach, fear Fornock an ceann a' chinnidh aig Cath Raon Ruairidh ann an 1689. Ann an 1715 nuair a ghairm na Stiùbhartaich air na h-ìochdarain dìleas aca ar-a-mach a dhèanamh, chaidh Mèinnearach Culdares a shabaid airson an t-Seann Tagraiche. Chaidh a ghlacadh ann an Dùn Bhlàthain agus bha e na fhògarrach ann an Ameireaga fad iomadh bliadhna.
Tha prìomh chathair a' chinn-cinnidh, Caisteal nam Mèinnearach ann am paraiste Baile a' Chlachain, Siorrachd Pheairt. Tha e faisg air an eaglais. Chaidh seann chathair a' chinnidh, Caisteil Bhaile a' Chlachain, a losgadh le Niall Stiùbhart, fear Fhartairchill às dèidh eus-aonta mu cò leis a bha Raineach. Chaidh Caisteal nam Mèinnearach a ghabhail thairis leis an arm rè an Dara Cogaidh agus chaidh e a-mach à cleachdadh às dèidh làimh. Chaidh a cheannach le Comann a' Chinnidh ann an 1958 agus chaidh a dhèanamh suas as ùr bhon uair sin

robotstxt: allowed

filter: keep


text:
Tunail air fo-thalamh Ghlaschu
Tha e coltach gun tèid rathad-iarainn fo-thalamh Ghlaschu ath-nuadhachadh agus an Riaghaltas air gealladh gun toir iad taic don phròiseact.
http://www.scotland.gov.uk/News/Releases/2011/03/09110910
Tha Iomairt Ghàidhlilg Ghlaschu air sgrìobhadh do SPT, a tha a’ ruith na rèile fo-thalamh, a’ moladh gum bi soidhnicihean dà-chànanach ann.
Ma tha thu airson taic a thoirt don iomairt, sgrìobh gu:
suggestions@spt.co.uk
Fo-thalamh Ghlaschu
Innis gur toil leat seo:
'S toil 'Ga luchdadh...
About alasdairmaccaluim
Eadar-theangair, neach-leasachaidh cànain, neach-iomairt Gàidhlig, sgrìobhadair, rocair agus droch chluicheadair beus.
Chaidh seo a phostadh ann an Uncategorized
agus a thagadh fo-thalamh
, Glaschu
, metro
, rathad-iarainn
, rèile
, subway
. Dèan comharra-lìn dhen bhuan-cheangal
.


text:
Dòchas mu iomairt pàirce-geo
Tha dòchas ann gun soirbhich le iomairt gus inbhe pàirce-geo a ghlèidheadh airson iar-thuath na Gàidhealtachd.
Bhuilich UNESCO an inbhe air an sgìre bho chionn deich bliadhna.
Thèid measadh a dhèanamh air an inbhe an ceann dà bhliadhna eile agus dragh ann gum bi an suidheachadh gu math mì-chinnteach leis gun chaill iad an t-airgead 'son oifigear-pròiseict sa Mhàrt.
Ach, chaidh iomairt sluagh-mhaoineachaidh a chur air dòigh 'son £70,000 a thogail airson an oifigear-pròiseict a chumail ann an dreuchd.
Ged nach eileas ach aig ìre thràth, thuirt a' bhuidheann a tha a' ruith na pàirce gu bheil iad misneachail leis mar a tha cùisean a' dol, 's iad air £9,000 a thogail.


text:
Naidheachdan 11:00m
22 An Giblean 2013 Ùraichte aig Ùraichte aig
Boston
Tha luchd-casaid feadaralach ag ullachadh chasaidean an aghaidh an duine a tha fo amharas gun robh e air chùlaibh bhomaichean Marathon Bhoston. Tha Dzhokhar Tsarnaev san ospadal an dèidh dha peilear fhaighinn na amhaich. Chaidh aithris gun do thòisich e a' freagairt cheistean. Bhàsaich a bhràthair Tamerlan Tsarnaev a tha cuideachd fo amharas gun robh e an sàs anns na h-ionnsaighean an t-seachdain a chaidh.
Gearraidhean Pàighidh Chal Mac
Dh'fhaodadh gun caill mu 70 duine de luchd-obrach Chal Mac suas ri cairteal den phàigheadh aca. Tha atharrachaidhean a tha a' chompanaidh airson a chur an sàs a' toirt buaidh air na suimean airgid a tha luchd-obrach air tìr a' faighinn airson a bhith ag obair uairean obrach a bharrachd air an oidhche agus aig deireadh na seachdain. Tòisichidh còmhraidhean eadar ceannardan Chal Mac agus aonadh an luchd-obrach an TSSA, a-màireach.
Airgead na h-Alba
Thuirt an Seansalair, Seòras Osborne, gu bheil an SNP gan ceangal fhèin ann an snaidhmean mu phlanaichean an Not a chumail ma ghabhas Alba ri neo-eisimeileachd. Tha e ag ràdh nach eil am moladh aca airson aonadh airgid a' dèanamh ciall. Thuirt na Nàiseantaich gu bheil ciall anns na planaichean.
Afganastan
Thug an Taliban deichnear am bruid air taobh sear Afganastan an dèidh dhan heileacoptair shìobhalta anns an robh iad a' siubhail laighe ann an àite ris nach robh dùil air sgàth droch shìde. Dhearbh neach-labhairt dhan Riaghaltas gu bheil còmhraidhean a' dol airson an deichnear a shaoradh.
Sìona
Chleachd buidhnean teasairginn ann an Sìona stuth spreadhaidh airson rathaidean fhosgladh gu bailtean iomallach a chaidh a ghearradh dheth ann an crith-thalmhainn far an deach 200 duine a mharbhadh. Tha na mìltean air an goirteachadh, no air am fàgail gun dachaigh.
An Òlaind
Dh'òrdaich poilis ann am baile Leiden anns an Òlaind gun deadh àrd-sgoiltean a dhùnadh an dèidh teachdaireachd air-loidhne a' bagairt gum biodh ionnsaigh mhòr ghunna ann. Thuirt oifigearan nach robh càil de dh'fhios aca cò a dh'fhàg an teachdaireachd air làrach-lìn.
Seirbheis Adhair
Dh'iarr comhairliche Leòdhasach air Loganair luchd-siubhail a leigeil air an t-seirbheis bhathair aca eadar Obar Dheathain agus Steòrnabhagh a bhiodh a' ciallachadh gum faigheadh na pàipearan-naidheachd dhan eilean nas tràithe. Thuirt Loganair gum feumadh iad a' phrìs airson a bhith a' giùlain nam pàipearan a chur suas. Tha sin a' fàgail gu bheil na pàipearan a-nis a' tighinn air a' bhàt-aiseig. Thuirt an Comh. Dòmhnall Crichton gum biodh seirbheis eadar an dà bhaile math do luchd-obrach na h-ola.


text:
Obair tuile Inbhir Nis "nas fhaide na bha dùil"
Bidh Sràid na Bruaiche ann am meadhan baile Inbhir Nis dùinte nas fhaide na bha dùil gus an cuirear crìoch air obair airson bacadh a chur air tuiltean sa bhaile.
Bha dùil gun deigheadh an t-sràid ath-fhosgladh do thrafaig air 10mh an Gearran, gus nach cuireadh e ri tachdadh trafaig ris a bheil dùil nuair a thèid obair a dhèanamh air Drochaid Cheasaig air an A9.
Thathas a' cur uachdair ùir air an taobh de Dhrochaid Cheasaig a tha a' dol gu deas, an dèidh mar a chaidh an obair sin a dhèanamh air taobh eile na drochaid an-uiridh.
Tòisichidh an obair, a tha a' cosg £13.2m uile gu lèir, air 10mh an Gearran, agus mairidh i 20 seachdain, le dìreach dà shreath den drochaid fosgailte seach an ceithir a th' ann gu h-àbhaistach, ag obair fo shiostam conn-trafaig.
Thuirt Comhairle na Gàidhealtachd gum bi an Cèitean ann mus fhosglar Sràid na Bruaiche a-rithist.
Thàinig maill air an sgeama ri linn 's gun deach creagan mòra a lorg fon t-sràid, a tha an cois Abhainn Nis.
Thuirt a' Chomhairle gun robhas fhathast ag amas air an obair a bhith deiseil mus tòisich seusan na turasachd as t-Samhradh.


text:
- TIOTAL
- Targaidean Gàidhealach
- EXTERNAL ID
- QZP40_1438_P289
- DEIT
- 1876
- LINN
- 1870an
- CRUTHADAIR
- James Logan
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31444
- KEYWORDS
- targaidean
armachd
sgiathan
'S e eisimpleirean de thargaidean Gàidhealach a th'anns an dà sgiath-dìon chruinn bhatail a tha seo. Tha am fear gu h-àrd còmhdaichte ann an leathar air a bheil mòran sgeadachadh. 'S ann le Iarla Mhàir a bha an sgiath stàilinn gu h-iosal.
Tha an dealbh air a thoirt o 'The Scottish Gael; or, Celtic Manners' le Seumas Logan, leabhar 1, air clò-bhualadh ann an 1876


text:
- TIOTAL
- A' lìonadh BR 34004 le uisge ann am Blàr Athall
- EXTERNAL ID
- PC_HRS_STATIONS_001_207
- ÀITE
- Blàr Athall
- SGÌRE
- A' Ghàidhealtachd / Siorrachd Pheairt; Garbhchrìochan Pheairt
- SIORRACHD/PARRAIST
- PEAIRT: Blàr Athall
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 26928
- KEYWORDS
- stèisean rathaid-iarainn
stèiseanan rèile
Comann Rathaid-iarainn na Gàidhealtachd
HRS
locothan
San deilbh seo, chithear BR 34004 agus e ga lìonadh le uisge ann am Blàr Athall.
Chaidh an loco seo a thogail airson an Southern Railway ann an 1945. Bha e air aon den chlas "West Country Pacific" 4-6-2 aig an Southern Railway agus bha an t-ainm 'Yeovil' air an toiseach. Chaidh ath-thogail ann an 1958 agus chaidh a toirt à seirbheis ann an 1967. Bha e mar phàirt den 'deuchainn iomlaid locothan' ann an 1948. Chaidh teandair LMS a thoirt dha agus dh'obraich e air an loidhne eadar Inbhir Nis agus Peairt.
Dh'fhosgail Stèisean Bhlàr Athall air a' phrìomh-loidhne eadar Peairt is Inbhir Nis anns an t-Sultain 1863. Bha ainm an stèisein air a litreachadh mar 'Blair Athole' (seach Blair Atholl) an toiseach fad beagan bliadhnaichean. Dhùin an stèisean ri seirbheisean bathair anns an t-Samhain 1966 ach bidh trèanaichean luchd-siubhail a' stad ann fhathast.


text:
- TIOTAL
- Dealbh de Disathuirne Dubh Inbhir Ùige le R. Mac Anndra, 1885
- EXTERNAL ID
- AB_WICK_ART_22
- ÀITE
- Inbhir Ùige
- SGÌRE
- Gallaibh an Ear
- SIORRACHD/PARRAIST
- GALLAIBH: Inbhir Ùige
- CRUTHADAIR
- R. Anderson
- NEACH-FIOSRACHAIDH
- Am Baile
- AITHNEACHADH MAOINE
- 548
- KEYWORDS
- dealbh sealladh-tìre
dealbh mara
Lorgar an dealbh seo, "Wick's Black Saturday", le R. Anderson, ann an Talla Baile Inbhir Ùige.
19mh den Lùnastal 1848: Dh'fhàg 800 bàta cala Inbhir Ùige airson an iasgaich. Thàinig stoirm uabhasach air Costa an ear-thuath Alba agus chaidh na bàtaichean a ghlacadh taobh a-muigh a' chalaidh is iad a' feitheamh gus an tigeadh a' mhuir-làn ach am faigheadh iad slighe shàbhailte gu àite na bu chiùine. Dh'fheuch mòran ac' air a' bhàgh is an làn ag èirigh ach chaidh iad air na creagan air neo bhuail iad na chèile leis na teaghlaichean agus na càirdean aca gan coimhead.
Uile gu lèir, chaidh 37 neach a bhuineadh do Sgìre Inbhir Ùige a bhàthadh, a' fàgail 17 banntraichean agus 63 duine cloinne às an dèidh. Chaidh 18 bàtaichean fodha. Chailleadh 94 duine agus 30 bàta uile gu lèir air a' chost' an ear, agus bhathas a' meas luach na seilbh a chailleadh aig £23,000.
Thàinig e am follais anns an sgrùdadh phoblach a chumadh às dèidh làimh gum biodh na bàtaichean na bu dualtaiche a bhith air faighinn às slàn nam biodh iad air fuireach aig muir. Chùm tè dhe na bàtaichean a bu laige aig na lìn aice gus an tigeadh sàmhchair agus ràinig i an cala an ath latha.
Peantair: Raibeart Mac Anndra 1842-1885 a bha na ghràbhalaiche luingearachd agus sheallaidhean-tìre agus anns an fharsaingeachd


text:
- TIOTAL
- Fosgladh Dhrochaidh Eilein, Inbhir Theòrsa
- EXTERNAL ID
- CAITHHORZ_THUFM_PH351
- ÀITE
- Inbhir Theòrsa
- SIORRACHD/PARRAIST
- GALLAIBH: Inbhir Theòrsa
- NEACH-FIOSRACHAIDH
- Caithness Horizons
- AITHNEACHADH MAOINE
- 4651
- KEYWORDS
- drochaidean
Cuirm fosglaidh Drochaid Eilein le Iain MacAoidh. Air an drochaid tha frith-rathad thar Abhainn Theòrsa air taobh sear Inbhir Theòrsa.
Chithear san dealbh-chamara seo fosgladh oifigeil Stèisean Smàlaidh Inbhir Theòrsa air 22 Sultain 1954. Ann am meadhan an deilbh, tha fear W.J. MacAoidh, neach-cathrach Comataidh Smàlaidh na Roinn a Tuath, a' bruidhinn mus deach tuagh neach-smàlaidh a thoirt seachad don phròbhaist, Iain Mac na Ceàrdaich.
Thogadh an stèisean leis a' chompanaidh J. is G.B MacAoidh às a' Bhlaran Odhar. Bha rùm ghoireasan, stòr, rùm cruinneachaidh, oifis agus rùm tiormachaidh pìob-uisge ann
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
Coinnichidh eileanaich ri Rùnaire na Cumhachd
Nì Comhairle nan Eilean Siar iomairt airson taic airgid cumhachd ath-nuadhachail sònraichte dha na h-eileanan, nuair a choinnicheas iad ri Rùnaire Cumhachd Bhreatainn, Amber Rudd, Diardaoin.
Tha iad cuideachd ag ràdh gu feum iad tuilleadh airgid leasachaidh bho Dhùn Èideann agus Lunnainn leis gun caill iad taic nuair a dh'fhàgas Breatainn an t-Aonadh Eòrpach.
Thuirt fear-gairm Comhairle nan Eilean Siar, Tormod Dòmhnallach, gur e seo an t-àm airson na ceanglaichean a tha iad air a dhèanamh leis an dà riaghaltas tron iomart "Ar 'n Eileanan ri Teachd" a neartachadh.
Thòisich an iomairt airson coir nan eilean a thoirt gu aire nan riaghaltasan ann an Dun Eideann agus Lunnainn bho chionn trì bliadhna.
Le Breatainn a-nis air bhòtadh tarraing a-mach às an Aonadh Eòrpach dh'fhaodadh sin a bhith a' ciallachadh gun caill eaconamaidh nan eilean nam milleanan notaichean.
Thuirt Mgr Dòmhnallachadh nach eil teagamh sam bith ann gu bheil atharrachaidhean gu bhith ann.
"Dè cho aithghearr sa thachras na atharrachaidhean sin, chan eil càil a dh'fhios agus bi sin co-cheangailte ri dè na co-dhunaidhean a nì gach cuid, an riaghaltas ann an Lunnainn agus ann an Dùn Èideann, mu dheidhinn an t-slighe air adhart.
"Ach tha sinne airson a bhith glè chinnteach gum bi suidheachadh nan eilean, Eileanan Arcaibh, Eileanan Shealtainn agus na h-Eileanan Siar, gum bi iad mar phàirt de na còmhraidhean a tha sin a bhios a' dol air adhart thairis air na mìosan agus, 's dòcha, bliadhnachan a tha romhainn," thuirt Mgr Dòmhnallach.
Gealltanas
Nuair a choinnich iad ris a' Mhorair Dunlop, a tha na mhinistear ann an Riaghaltas Westminster, ann an Arcaibh Diluain, fhuair na h-eileanan gealltanas às ùr bhoithe gu robh an riaghaltas fhathast airson cuideachadh agus cumhachdan a bhuileachadh air na h-eileanan - ged nach eil e soilleir dè a tha sin a' ciallachadh a thaobh airgid.
Dh'fhaodadh na h-eileanan airgead a chosnadh bho chumhachd ath-nuadhachail ach leis an riaghaltas Tòraidheach ann an Westminster air na tha ri fhaotainn airson sin a ghearradh ach tha eagal ann gur ann eu-coltach a tha e gun tig an taic a tha sin.
Thuirt Mgr Dòmhnallach gu bheil cumhachd ath-nuadhachail mar phrìomh chuspair taobh a-staigh na h-iomairt aca agus gu bheil iad a' faicinn adhartais ga dhèanamh ann an sin.
Bidh cuspairean co-cheangailte ri cumhachd ath-nuadhachail aig cridhe na còmhraidhean a bhios aca sa choinneimh le Rùnaire Chùmhachd Bhreatain, Amber Rudd, Diardaoin.
"Bidh sinn an dòchas gum bi fuasgladh againn air tòrr dha na rudan sin co dhiu ro dheireadh na bliadhna a tha seo.
"Thairis air na sia mìosan a tha romhainn feumaidh sinn fuasgladh fhaighinn air na ceistean a tha sin gu tur ma tha sinn a' dol a dh'fhaicinn leasachadh cumhachd ath-nuadhachail a' tachairt anns na h-eileanan san àm a tha ri teachd ," thuirt Mgr Dòmhnallach.
Tha cuid sna h-eileanan ag ràdh gur e gòraich a bhiodh ann dhan riaghaltas gun cumhachd ath-nuadhachail a leasachadh sna h-eileanan le cho mì-chinnteach sa tha ceist na cumhachd a' fàs.
Tha Mgr Dòmhnallach ag ràdh nach eil e a' dèanamh diofar dhan chomhairle a bheil Breatainn taobh a-muigh neo taobh a-staigh an Aonaidh Eòrpaich ag ràdh nach eil àite eile san Roinn Eòrpa coltach ri na h-eilean airson stòras cumhachd ath-nuadhachail.
Ma dh'fhàgas Breatainn an t-Aonadh Eòrpach, agus tha a h-uile coltas gum fàg, bhiodh Mgr Dòmhnallach a' suileachadh gum biodh àite mòr aig na h-eileanan ann a bhith a' cruthachadh cumachd airson na Rìoghachd Aonaichte san fharsaingeachd.
Adhartas
Chaidh riochdairean nan Eilean às àicheadh gur e còmhraidhean gun bhrìgh a bh'anns na coinneamhan seo.
Thuirt iad gu bheil iad a' dèanamh adhartais agus gun do gheall am Morair Dunlop gun tig adhartas ann a bhith a' ceangal nan eilean ri eaconamaidh an t-saoghail.
Thuirt Mgr Dòmhnallach gu bheil barrachd chòmhraidhean air a bhith aca le riaghaltasan Dhùn Èideann agus Lunnainn thar na 18 miosan a chaidh seachad na bh'aca sna 18 bliadhnachan mu dheireadh.
"Tha mi a' smaoineachadh gu bheil sinn mur thar a' faicinn toraidhean nan còmhraidhean a tha sin.
"Ach na rudan bunaiteach a tha sinne a' coimhead ris an-dràsta a thaobh cumhachd ath-nuadhachail agus cuideachd ceangalan buinn-leathainn, se a bhith a' dèanamh cinnteach às gu bheil e gu bhith comasach dha na coimhearsnachdan a bhith a' toirt air adhart leasachadh, a' cleachdadh, gach cuid cumhachd ath-nuadhachail agus an stòras a thig an luib sin, agus cuideachd am bann-leathann a neartachadh dhan h-uile coimhearsnachd anns na h-eileanan.
"Sin na rudan a tha sin a' coimhead ris agus tha sinn air adhartas a dhèanamh, ach tha tuilleadh ri dhèanamh air a' bhliadhna a tha romhainn," thuirt Mgr Dòmhnallach.


text:
Naidheachdan 11:00m
2 An Lùnasdal 2016 Ùraichte aig Ùraichte aig
"Scottish Six"
Thuirt Comataidh Thaghte a' Chultair, nam Meadhanan agus Spòrs aig Westminster gum bu chòir dhan BhBC a dhol air adhart le Scottish Six - prògram naidheachd aig 6:00f air ullachadh agus a chraoladh an Alba le measgachadh de naidheachdan Albannach, na Rìoghachd Aonaichte agus eadar-nàiseanta. Thuirt fear-labhairt dhan BhBC ann an Alba gu bheil iad a' dèanamh ath-sgrùdaidh air seirbheisean naidheachd an-dràsta, agus iad ag amas air an t-seirbheis as fheàrr as urrainn a thoirt seachad.
Coimiseanair
'S e Coimiseanair Eòrpach ùr na Rìoghachd Aonaichte a bhios os cionn na strì an aghaidh ceannairc agus eucoir. Thabhainn Jean-Claude Junker, Ceann-Suidhe a' Choimisein Eòrpaich, an dreuchd anns a' mhadainn an-diugh air Sir Julian King, a tha an-dràsta os cionn Ambasaid Bhreatainn ann am Paris. Feumaidh Pàrlamaid na h-Eòrpa a-niste aonta a chur ri sin.
Trèanaichean
Tha an t-aonadh RMT a' meòrachadh an-dràsta air tairgse airson cur às dhan deasbad mu dhleastanas luchd-obrach air na trèanaichean a th' air tighinn gu stailcean bho chionn ghoirid. Tha Scotrail a' moladh a-niste na conductors a chumail air na trèanaichean ùra dealain a thòisicheas an ath-bhliadhna.
Aiseag Shlèite
Coinnichidh riochdairean bho Chòmhdhail Alba ri muinntir Shlèite a-màireach mun t-seirbheis aiseig eadar Malaig is Armadal. Tha mì-thoileachas mòr anns an sgìre sin bho chaidh am bàt-aiseig an Coir' Uisg', a chaidh a thogail a dh'aona-ghnothaich airson na seirbheis, a ghluasad gu seirbheis eile. Thuirt Cal Mac nach bi an Coir' Uisg' a' tilleadh dhan t-seirbheis sin eadar Malaig is Armadal air an t-Samhradh seo. Tha muinntir Shlèite ag iarraidh gealltannais cuideachd ge-tà, mu chlàr-ama a' Gheamhraidh.
Aiseagan nan Eileanan a Tuath
Tha e air tighinn am follais, 's chaidh a dhearbhadh, nach bi àrdachadh air faraidhean aiseig a dh'Arcaibh is Sealtainn an ath-bhliadhna. Seo an dàrna bliadhna ann an sreath anns an deach na faraidhean san sgìre sin fhàgail gun atharrachadh.
Còirichean Foghlaim
Thuirt Bòrd na Gàidhlig gum bi còirichean nas làidire aig pàrantan air foghlam Gàidhlig bhon ath-bhliadhna. Tha a' bhuidheann air co-chomhairleachadh a thòiseachadh a thaobh stiùireadh a thèid gu comhairlean ionadail a thaobh Gàidhlig ann an achd ùr an fhoghlaim. Tha an achd ùr sin a' cur dleastanas a bharrachd air comhairlean a thaobh na Gàidhlig.


text:
£1.67m airson Sràid na h-Acadamaidh
Fhuair Comhairle na Gàidhealtachd gealltanas air £1.67m bhon Chrannchur Nàiseanta airson an sgìre timcheall air Sràid na h-Acadamaidh ann an Inbhir Nis a sgeadachadh.
'S ann air an t-sràid a tha cuid de na togalaichean as sine agus as chliùtiche an Inbhir Nis.
Chaidh Acadamaidh Rìoghail Inbhir Nis a steidhicheach air an t-sràid an toiseach ann an 1792, ach tha togalaichean eile ann a tha 50 bliadhna nas sine na sin cuideachd.
San là an-diugh, tha mòran de na togalaichean feumach air obair-càraidh.
Fìor Cho-chomhairleachadh
Bha an t-seann A.I. Welders agus far a bheil taigh-sheinnse a' Phoenix, am measg nan togalaichean as bòidhche sa bhaile, ach chan eil iad ann an staid mhath sam bith an-diugh.
Chuir Comhairle na Gàidhealtachd iarrtas a-steach 's iad a' sireadh £1.67m, gus ath-bheothachadh a thoirt air an sgìre.
Tha iad air £109,000 den airgead sin fhaighinn an-dràsta, agus a rèir Cheannard Baile Inbhir Nis, an Comh. Ian Brown, bheir seo cothrom dhaibh plana a chur air dòigh airson a' chorr den airgead.
"Gu follaiseach nì sinn fìor cho-chomhairleachadh mòr. Chan eil plana ann," thuirt e.
"Aig amannan thathas a' fàgail oirnn gum bi sinn a' cumail cho-chomhairleachaidhean nuair a tha an gnothach air aontachadh mar thà.
"Tha sinn airson 's gun gabh am poball agus clann-sgoile pàirt ann, agus sealbh a ghabhail air a' bhaile," thuirt e.
Tha bliadhna aig a' Chomhairle a-nis airson an dàrna iarrtas a chur a-steach agus am plana mionaideach aca ullachadh.
Tha cothrom, le taic-airgid a bharrachd, gun tèid suas ri £5m a chosg air an sgìre den bhaile, agus tha na comhairlichean airson dèanamh cinnteach gum bi na tha iad a' dèanamh a' freagairt air muintir agus gnìomhachasan na sràide.


text:
- TIOTAL
- Gearradh dhe bharrantas an t-suaicheanais aig Acadamaidh Rìoghail Inbhir Nis
- EXTERNAL ID
- PC_ROYALACADEMY_015
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1930an
- NEACH-FIOSRACHAIDH
- Acadamaidh Rìoghail Inbhir Nis
- AITHNEACHADH MAOINE
- 29936
- KEYWORDS
- sgoiltean
foghlam
suaicheantais
sgiathan
'S George Bruce a chruthaich bràiste agus suaicheantas Acadamaidh Rìoghail Inbhir Nis. B' e ceannard na sgoile 100 bliadhna an dèidh a stèidheachadh. Tà, cha d' fhuair a' bhràiste cead oifigeil gus an tug Moair an t-suaicheantais sin seachad ann an litir-bharrantais. 'S e seo na tha anns an t-sluagh-ghairm Labore et virtute: mar thoradh air obair chruaidh agus sàr dhìcheall.
Stèidhicheadh an sgoil ann an 1792, a' gabhail àite sgoil ghràmair a' bhaile, aig an robh ceangal ris an sgoil-sheinn aig Manachainn Inbhir Nis. Bha an togalach ann an Sràid an Acadamaidh, air an robh An t-Sràid Ùr roimhe sin. Fhuair an sgoil cairt rìoghail on treas Rìgh Deòrsa an 1793, agus 's e sin a dh'adhbhraich am facal 'Rìoghail' na h-ainm. Chithear a' chairt anns an Acadamaidh.
Nuair a bha an sgoil faisg air 100 bliadhna, b' e Bruce a bu mhotha a ghabh ùidh ann a bhith a' comharrachadh nan 100 bliadhna sin. Thòisich e iris nam maighistirean-sgoile The Academical, a lean oirre gus an tugadh air a dhreuchd fhàgail. Bhrosnaich e ùidh, cuideachd, ann an suaicheantas don sgoil, agus rinn e tarraing gus a dhealbhachadh. Bha e mothachail air làmh an teaghlaich Mac an Tòisich ann am bun-stèidh agus stiùireadh na sgoile.
Bha fear Uilleam Mac an Tòisich na Phròbhaist aig Inbhir Nis a' bhliadhna a stèidhicheadh an sgoil, agus tràth anns an 19mh linn dh'fhàg an Caiptean Uilleam Mac an Tòisich, Fear Fàrr, suim mòr mar dhìleab gus am faigheadh a chuideachd an cuid fhoghlaim aig an Acadamaidh Rìoghail. Tha an t-airgead a-nis mar phàirt de stòras an Acadamaidh, agus 's e Mackintosh Farr Fund a tha air.
Anns an t-Samhain 1932 sgrìobh Morair nan Suaicheantas litir don Acadamaidh, ag innse dhaibh nach robh cead oifigeil aca airson an t-suaicheantais, agus mar sin dh'fhaodadh an sgoil a dhìteadh agus a pheanasachadh a h-uile h-uair a bhiodh an suaicheantas air a chur an gnìomh. Tà, nam biodh an sgoil a' gabhail gnothach ris aig a' chiad chothrom, ghabhadh an suaicheantas a chlàradh gu h-oifigeil agus a chleachdadh gun chùis-lagha tuilleadh. Chaidh seo a dhèanamh aig cosgais £19 anns a' Mhàrt 1933, agus chaidh an suaicheantas a chlàradh anns a' Cheitean 1933. Cha mhòr nach robh an cruth oifigeil, a nochdas an seo, ionann ris a' chruth a chuireadh an gnìomh tràth anns an 20mh linn.
(Taing do Robert Preece airson an fhiosrachaidh seo)


text:
- TIOTAL
- An Druim Buidhe
- EXTERNAL ID
- HCD01240
- ÀITE
- An Druim Buidhe
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12807
- KEYWORDS
- An Druim Buidhe
roinn-ruithe
Urras Nàiseanta na h-Alba
baile croitearachd
Oighreachd Bhaile MacAra
taighean-tughaidh
'S e an Druim Buidhe fear dhe na h-ochd bailtean croitearachd air oighreachd Bhaile Mac Ara a tha a-nis fo chùram Urras Nàiseanta na h-Alba. Bha Donnchadh Mac a' Phearsain measail air a bhith a' togail dhealbhan de dhòigh-beatha na Gàidhealtachd anns an Druim Bhuidhe, Earbasaig agus Diùranais. Bha e glè thric a' foillseachadh nan dealbhan mar chairtean-puist agus gan reic sa bhùth aige ann an Caol Loch Aillse. Tha am baile fhathast a' cumail ri dòigh croitearachd an roinn-ruithe a thaobh a bhith ag atharrachadh a' bhàrr mun cuairt. Anns na 1970an, chuir croitearan an seo an aghaidh phlanaichean airson croinn ola a thogail far a' chladaich. Thug Urras Nàiseanta na h-Alba taic dha na croitearan agus cha deach le na planaichean
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Raibeart Burns
Is e Raibeart Burns (Allmhaigh, 25 am Faoilleach 1759 - Dùn Phris, 21 an t-Iuchar 1796), no Rabbie Burns anns a' Bheurla Ghallda, bàrd Albannach anabarrach mòr-chòrdte, agus bàrd nàiseanta na h-Alba. Sgrìobh Burns a' chuid as motha de'n bhàrdachd aige ann am Beurla Gallda. Rugadh e ann an Allmhaigh, ann an Siorrachd Àir. Bha e na mhac coiteir, agus aon de seachdnar cloinne. Thogadh Burns ann am bochdainn agus fhuair e a theachd-an-tìr mar treabhaiche, obair gu math cruaidh a chur ris a' bhàs tràth aige (le tinneas-cridhe loidhnicheadh) ann an 1796.
Am measg na bàrdachd agus nan òran as ainmeile aige, gheibhear òrain gaoil (Green Grow the Rashes O' , Ye Banks and Braes), dàin aithriseach (Tam O'Shanter, a sgrìobh e ann an Dùn Sgoir), òrain nàiseantach (Brosnachadh Bhruis (Scots Wha Hae)), òrain sòisealach (A Man's a Man for A That), dàin a bheir iomradh air a bheatha air an dùthaich (To a Mouse), agus òran eadar-nàiseanta na bliadhna ùire, An Tìm a bh' ann o chian (Auld Lang Syne). Air sgàth na bàrdachd sòisealaich aige, tha e na ghaisgeach do mhòran dhaoine air feadh an t-saoghail. Bha Burns gu math deidheil air cuideachd nam boireannach agus bha iomadh companach as pòsadh agus leanabh dìolain aige. An diugh, bithidh Albannaich a' moladh a chuimhne gach Faoilteach 25mh aig suipearan Burns. Tha ìomhaighean air togail an urram dha air feadh an t-saoghail (mar eisimpleir, ann an San Francisco, New York, agus Vancouver). Sheinneadh an t-òran A Man's a Man aig fuasgladh na Pàrlamaid Albannach ann an 1999.
Sgrìobh Burns an dàn ainmeil The Deil's awa' wi' the Exciseman (Gàidhlig: Tha an diabhal air falbh leis a' ghàidsear) an Inbhir Anainn ann an 1792, nuair a bha esan fhèin na ghàidsear.[1]


text:
Naidheachdan 11:00m
8 An t-Iuchar 2016 Ùraichte aig Ùraichte aig
Dallas
Thuirt an Ceann-suidhe Obama gur e cùis uabhais a th' ann am bàs còignear oifigearan poilis ann an Dallas. Chaidh losgadh orra le gunna aig caismeachd an aghaidh tachartasan nas tràithe air an t-seachdain seo far an do mharbh poilis le gunnaichean dithis dhaoine dubha. Thuirt Mgr Obama gum bu chòir dragh a bhith air a h-uile Aimeireaganach mu mhì-chothromachd eadar diofar chinnidhean ann an siostam a' cheartais, ach gur e daoine ceart a th' anns a' mhòr-chuid de dh'oifigearan poilis, agus nach eil adhbhar sam bith, thuirt e, ann a bhith ri fòirneart nan aghaidh.
NATO
Thèid còrr is 600 saighdear Breatannach a chur gu taobh sear na h-Eòrpa mu choinneimh chunnart na Ruis dhan Iar. Bidh dearbhadh air sin aig Dàibhidh Camshron an-diugh aig coinneimh NATO ann an Warsaw - an turas mu dheireadh a bhios esan aig coinneimh NATO mar Phrìomhaire.
Tata Steel
Tha Rùnaire a' Ghnothachais, Sajid Javid, ann am Mumbai anns na h-Ìnnsean an-diugh a' coinneachadh ri ceannardan Tata Steel. Tha e ag iarraidh fiosrachaidh bhuapa mu na h-ionadan aca ann am Breatainn. Tha dùil ri dearbhadh gun tèid na h-uimhir de na h-ionadan sin a reic, ach gun tèid maill air a bhith a' reic feadhainn eile dhiubh.
Lagh na Croitearachd
Tha dòchas às ùr ann air atharrachadh a dh'aithghearr ann an laghan croitearachd an dèidh coinneimh ann an Dùn Èideann. Gheall Rùnaire na h-Eaconamaidh Dùthchail, Fearghas Ewing, aig fòram air croitearachd, gum bi atharrachadh ann, agus coltas ann gu bheil a' chonnspaid mu Choimisean na Croitearachd bho chionn ghoirid air cabhag a chur ris a' chùis. Thuirt an Comh. Dòmhnall Crichton à Leòdhas, a bh' aig a' choinneimh, gu bheil na chuala e a' toirt misneachd dha gu bheil cùisean a' gluasad air adhart.
Rio Tinto
Chaidh soilleireachadh iarraidh air dè tha Rio Tinto am beachd a dhèanamh leis an leaghadair aluminium aca sa Ghearasdan, aig a bheil faisg air 150 duine ag obair. Thuirt Rio Tinto aig toiseach na bliadhna gun robh iad a' dol a dhèanamh sgrùdaidh air na goireasan a th' aca san sgìre. Tha iad ag ràdh a-niste gu bheil buidhnean eile a' gabhail ùidh anns a' ghnìomhachas, agus tha gearainnean ann an Loch Abar nach eil a' mhì-chinnt math dhan sgìre.
Tòrr Bheathain
Tha dùil gun tòisich obair air an ath-mhìos air raon goilf ùr ann an Inbhir Nis, a dh'fhàgas slighe do cheangal-rathad chonnspaideach ùr air taobh siar a' bhaile. Tha an raon goilf a th' ann an-dràsta aig Tòrr Bheathain air làrach an rathaid ùir. Thèid drochaid ùr cuideachd a thogail air a' chanàl aig Tom na h-Iubhraich. Tha dùil gun toir e mu thrì bliadhna a' togail an raoin ghoilf, a chosgas mu £8m.


text:
- TIOTAL
- Seirbheis nan duais aig Ospadal an Ràthaig Mhòir, 1956
- EXTERNAL ID
- PC_NURSES2_004
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1956
- LINN
- 1950an
- NEACH-FIOSRACHAIDH
- Nurses League of Inverness Hospitals
- AITHNEACHADH MAOINE
- 29345
- KEYWORDS
- ospadalan
cùram-slàinte
nursaichean
luchd-obrach nursaidh
luchd-obrach meidigeach
Seirbheis nan duais aig Ospadal an Ràthaig Mhòir ann an 1956. Chan eil fios againn ach air ainmean cuid de na tha san dealbh camara:
Sreath cùil clì, A' Bh-Uas Skinner (oide) 2ra bho chlì, A' Bh-Uas Brimms (Iar Bhan-cheannard); meadhan, Mgr E W M Wat (Rùnaire agus Ionmhasair); as fhaide gu deas, A' Bh-Uas NicIllebhrìde (Ban-cheannard). Sreath aghaidh, clì, Calvin MacAoidh (Ministear an Ospadail)


text:
Dreuchd Gàidhlig ga dùnadh
Tha iomgain air nochdadh mu mar a chuir Comhairle na Gàidhealtachd às do dhreuchd Mhanaidseir Leasachaidh na Gàidhlig.
Thuirt Cathraiche Buidheann Buileachaidh na Gàidhlig aig an ùghdarras ionadail, Hamish Friseal, gu bheil e a' dèanamh uallaich mhòir dhà 's gu bheil e ri fhaicinn fhathast dè a' bhuaidh a bhios aige air obair na Gàidhlig aig a' Chomhairle.
Bha a' bhuidheann buileachaidh a' coinneachadh Diardaoin, 's iad a' bruidhinn, am measg eile, air foghlam Gàidhlig an Inbhir Nis.
"Tha uallach ormsa mu dheidhinn seo," thuirt Mgr Friseal.
Tidsearan
"Tha e math gu leòr a bhith ag ràdh gu bheil a' Ghàidhlig air a coimhead às a dèidh taobh a-staigh foghlaim is taobh a-staigh na Comairle - ach tha mòran eile a' tighinn a-mach à Plana na Gàidhlig nach eil taobh a-staigh na Comhairle, anns a' choimhearsnachd fhèin.
"A' coimhead timcheall air ionmhas, an eaconamaidh - tha iomadach rud ann.
"Tha an obair a tha Manaidsear Leasachaidh na Gàidhlig a' dèanamh còmhla ris an Riaghaltas, tha thu ga fhaicinn a' tighinn gu bith, agus thàinig e gu bith nuair a tha an £4m a tha seo againn.
"Tha an creideas ann bhon Riaghaltas gun robh sinne ag obair gu math, gun robh deagh sgioba againn.
"Ach a-nis tha an sgioba a tha sin air atharrachadh, agus chì sinn mar a bhios sin a' bualadh air rud sam bith a tha a' dol a-staigh taobh na Gàidhlig anns a' Chomhairle a tha seo," thuirt e.
Dh'iarr a' bhuidheann cuideachd taic-airgid bho Bhòrd na Gàidhlig airson cùrsa bliadhna ann an Gàidhlig a thoirt do thidsearan air Ghàidhealtachd ach am faigheadh iad air teagasg a dhèanamh tro mheadhan a' chànain.
"Tha fhios aig Bòrd na Gàidhlig agus a h-uile duine gu bheil duilgheadas againne, agus aig a h-uile sgìre a tha a' teagasg tro mheadhan na Gàidhlig le luchd-teagaisg," thuirt Mgr Friseal.
"Seo an dòigh air sin a dhèanamh. 'S e cnag na cùise gum feum sinn airgead airson a dhèanamh.
"Aig an ìre a tha seo tha iomadach tidsear a' dol a bhith a' dol tron chùrsa a tha seo, agus tha iad air a dhèanamh mar thà.
"A' chuid as motha dhiubh tha ùidh aca ann an Gàidhlig, agus feadhainn dhiubh tha beagan Gàidhlig aca.
"Mar sin chan eil e a' dèanamh diofair mhòir - ach tha e a' dèanamh feum mhòir dha na sgoiltean gu bheil cuideigin ann a dh'fhaodas a bhith a' teagasg tro mheadhan na Gàidhlig," thuirt e.


text:
- TIOTAL
- Eaglais is Taigh-òsta, an t-Àth Leathann, an t-Eilean Sgitheanach
- EXTERNAL ID
- HCD_CARD_074
- ÀITE
- An t-Àth Leathann
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1900an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12895
- KEYWORDS
- seallaidhean tìre
eaglaisean
Chithear san dealbh-chamara sepia seo an t-Àth Leathann aig toiseach na 20mh linn, agus e na bhaile de thaighean sgapte. Suas gu meadhan nan 1850an, cha robh anns an Àth Leathann ach clachan beag le glè bheag de thaighean ann. Thàinig fàs mòr air a' bhaile sna deicheadan às dèidh seo agus e mu dheireadh mar an dàrna baile bu mhotha air an Eilean Sgitheanach an dèidh Phort Rìgh. Le margaidh cruidh ann, mar a bhite a' cur marmor, a bhathas a' cladhach faisg air làimh san t-Srath, air falbh aig Cidhe an Àth Leathainn, agus aàrdachadh mòr an luchd-tadhail is cargu, chuir iad sin ri cho cudromach 's a bha am baile.
'S i Eaglais na h-Alba bho mu 1841 a chithear ris an aghaidh, na suidhe air a' phrìomh rathad tron bhaile. Air a' chùl tha Taigh-òsta an Àth Leathainn a thogadh mu 1840 ach air làrach far an lorgadh taigh-aoigheachd fada ron a seo. Tha cliù aig Taigh-òsta an Àth Leathainn mar dhachaigh an liciùir Drambuie (Drama Buidheach). Tha an sgeulachd co-cheangailte ris ag innse gun deach reasabaidh dìomhair a thoirt seachad do Chaiptean Iain MacFhionghain le Prionnsa Teàrlach agus a thoirt seachad a-rithist do theaghlach Iain Rothaich, a chlàraich an t-ainm Drambuie an 1893. Bhiodh Seumas Rothach fhèin a' dèanamh an liciùir òr-bhuidhe seo le mil, spìosraidhean is uisge-beatha abaich anns an taigh-òsta, agus ga chur air falbh bho chidhe a' bhaile. Thathas bho riamh air na ceanglaichean ris an Eilean Sgitheanach agus am Prionnsa Teàrlach a chur air adhart
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
25.06.2012
Cosgaidh Alba còrr is £11 billean air slàinte gach bliadhna ach tha fhathast dìth soilleireachaidh ann mu mar a thathar a' cosg a' bhuidseit sin le bùird NHS, a rèir aithisg a chuireadh a-mach le Comataidh Slàinte is Spòrs.
Thuirt Neach-gairm Comataidh Slàinte is Spòrs, Donnachadh MacNèill BPA:
"Gheibh slàinte tè de na roinnean is motha de bhuidseat Riaghaltas na h-Alba, rud a tha ceart is còir. 'S e ròl Pàrlamaid na h-Alba sgrùdadh a dhèanamh a chor is gun dèanar cinnteach gu bheilear a' cosg airgead poblach gu glic.
"Ged a bhios na 14 Bòrd Slàinte againn a-nis a' toirt ìre de dh'fhiosrachadh do na BPAan air mar a chosgas iad na buidseatan aca, 's e an rud a tha nis fa-near dhuinn ach dè cho ceart is cho soilleir is a tha am fiosrachadh sin.
"Mar thoradh air an dìth seo, cha tèid aig a' Chomataidh air freagairt a thoirt do cheistean bunaiteach a thaobh mar a chosgas Bùird NHS na buidseatan aca - ceistean a bhuineas ri feabhas, èifeachd is planadh seirbheisean NHS."
Tha sgrùdadh na Comataidh air buidseatan Bùird NHS cuideachd ag ràdh: tha e cudromach gum bithear a' sàbhaladh airgid san NHS ach feumar feabhas is leantainneachd sheirbheisean a chumail suas 's aig an aon àm 's a thathar so-lùbte ann a bhith a' coileanadh fheumalachdan ionadaile.
Bithear a' sgrùdadh ma, agus ciamar, a tha Bùird NHS a' toirt a-mach feabhas is leantainneachd sheirbheisean san ath shreath de sgrùdaidhean. Gidheadh, chì a' Chomataidh mar rud iomchaidh e gum bi teagamh aca nuair nach bi gealladh nam Bòrd gu bheil iad a' cumail suas feabhas, leantainneachd is so-lùbailteachd ri fhaicinn gu soilleir a thaobh slatan-tomhais neo sgrùdaidhean.
Bheir a' Chomataidh sùil eile air na tha an treas earrann a' cur a-steach a thaobh Maoin an Atharrachaidh, measaidhean air sgeamannan pìolat agus an eadar-ghluasad o mhaoin chomharraichte gu maoin àbhaisteach.
Nì a' Chomataidh measadh air a' chothromachadh eadar maoin a bharrachd agus cuideam nan cosgaisean thar siostam na slàinte gu lèir.
Feumaidh am fiosrachadh riatanach a bhith aig a' Chomataidh a chor 's gun toir iad freagairtean air ceistean bunaiteach leithid: A bheil sinn a' cosg gu glic? Ciamar a tha sinn a' dèanamh cinnteach gu bheil seirbheisean èifeachdach? Dè tha sinn a' dèanamh gus dèanamh cinnteach gu bheil feabhas ar seirbheisean a thaobh toradh air luchd-cleachdaidh seirbheisean-slàinte air an dìon? Agus ciamar a tha sinn a' planadh airson atharrachaidh?
Leanaidh obair na Comataidh san dòigh a bhuineas ris na suirbhidhean a rinneadh roimhe, ach le bhith a' feuchainn ri fòcas na cùise atharrachadh o bhith a' cruinneachadh dàta gu bhith ris a rèir nan ceistean shuas air an deach cuideam a chur.
Thuirt Leas Neach-gairm Comataidh Slàinte is Spòrs, Bob Doris BPA:
"Tha ar Comataidh a' tuigsinn gu bheil cosg air slàinte a' bualadh air a h-uile coimhearsnachd ann an Alba.
"Cuiridh a' Chomataidh fàilte mhòr air dealas leantainneach Rùnaire a' Chaibineit am fiosrachadh mionaideach as riatanaiche a thoirt seachad a chor is gum bi gach sgrùdadh nas dlùithe.
"Bidh seo gu h-àraid cudromach aig àm 's a tha casg air cosg san earrann phoblach agus a thaobh nan ceistean cudromach leithid atharrachadh ann an àireamh ar mòr-shluaigh. Is soilleir gum bi a leithid a' toirt buaidh air mar a lìbhrigeas NHS na h-Alba na seirbheisean aca, agus gu dearbh mar a bhithear a' cosg air slàinte sna làithean ri teachd."
Cùl-sgeul
A h-uile foghar bidh comataidhean Pàrlamaid na h-Alba a' beachdachadh air dreachd buidseat Riaghaltas na h-Alba. Rinn Comataidh Slàinte is Spòrs, agus iad airson sgrùdadh nas dlùithe a dhèanamh aor cosg bùird NHS, obair a bharrachd as t-earrach. 'S e an aithisg seo toradh na h-obrach sin fa chomhair gach roinn buidseit ann an 2012-13.
Chaidh Comataidh Slàinte is Spòrs a chuideachadh san rannsachadh leis a' chomhairliche buidseit aca, Dr. Anndra Walker. 'S e Dr. Walker Àrd-Òraidiche ann an Eaconamaidh Slàinte aig Ionad Robastan airson Eòlas Staitistigs, Oilthigh Ghlaschu.
The Report
9th report into NHS Board scrutiny
Contact information
Media
Committees
Public information
- Telephone: 0800 092 7500
- Textphone users can contact us on 0800 092 7100
- We also welcome calls using the Text Relay service
- Text message: 07786 209888
- sp.info@scottish.parliament.uk
You can also follow us on twitter @scotparl


text:
1839
MDCCCXXXIX
Tachartasan[deasaich | deasaich an tùs]
- Sgrìobh Stendhal an leabhar La Chartreuse de Parme.
- Thoisich Cogadh nan Àrdanach
- Chaidh Chattanooga (Tennessee) a stèidheachadh.
- Lorg Carl Gustav Mosander Lantanum.
Breithean[deasaich | deasaich an tùs]
- 16 am Màrt - Sully Prudhomme, sgrìobhadair às an Fhraing
- 18 an Giblean - Dòmhnall MacFhionghain ann an Colbhasa. Sgoilear Ceiltis, sgrìobhadair Gàidhlig, agus cruinneachair de leabhraichean Gàidhlig.
- 5 an Dàmhair - Eugène Varlin, ann an Claye-Souilly. Leabhar-cheangladair, ball nan aonaidhean-ciùrd agus rèabhlaideach às an Fhraing.


text:
£1.7m do Chaisteal Leòdhais
Thig dearbhadh Diciadain air a' mhaoineachadh mu dheireadh airson pròiseact-leasachaidh Chaisteil Leòdhais.
Tha Iomairt na Gàidhealtachd 's nan Eilean air £1.7m a thoirt seachad airson ìrean a trì 's a ceithir den phròiseact a chrìochnachadh.
"'S e deagh naidheachd a th' ann dha-rìribh," thuirt Joe Mac a' Phì bho Chomhairle nan Eilean Siar.
"Tha seo a' ciallachadh a-niste gu bheil sinn air an t-airgead uile gu lèir a chruinneachadh airson nan ìrean mu dheireadh den phròiseact.
An ath-ìre
"'S e sin crìoch cheart a chur air, agus an t-àite a dhèanamh mar a bha sinn ag amas on fhìor-thoiseach, gum biodh an caisteal air a leasachadh gu h-àrd agus gu h-ìseal, agus an taigh-tasgaidh 's an tasglann, agus timcheall air a' chaisteal cuideachd.
"Tha gu h-ìseal anns a' chaisteal air a leasachadh as ùr a-niste, agus tha rud no dhà againn ri dhèanamh fhathast an sin, agus cuideachd an taigh-tasgaidh 's an tasglann.
"So tha iad a' cur crìche air na rudan mu dheireadh timcheall air a' phròiseact sin.
"'S e an ath-ìre den phròiseact a bhith a' leasachadh shuas an staidhre agus na rùmannan, agus cuideachd a' cur air chois a' chafaidh agus na bùtha, agus nam pàirtean sin den phròiseact.
"Tha sinn a rèir a' chlàr-ama. Tha dùil gum bi an taigh-tasgaidh 's an tasglann a' fosgladh deireadh na bliadhna, agus timcheall air deireadh an Damhair, agus bidh goireasan ann an sin an uair sin airson daoine agus airson an luchd-turais agus airson muinntir nan eilean, agus airson duine sam bith a tha a' tighinn dhan àite.
"Ach bidh na pàirtean eile dheth, a thaobh nan àiteachan fuirich shuas an staidhre, bidh iad sin an ath-bhliadhna, agus chanainn gum biodh iad toiseach an t-Samhraidh no uaireigin an ath-bhliadhna mus bi iad sin deiseil," thuirt e.


text:
Gleann a' Chaolais gu bhith deiseil
Cha mhòr nach eil am bàta eachdraidheil a tha a' ruith eadar Gleann Eilg agus Caol Reatha deiseil airson tilleadh dhan t-slighe.
Tha obair-càraidh air a bhith ga dèanamh air a' Ghleann a' Chaolais gus am biodh i aig ìre airson seòladh, 's cha mhòr nach eil i deiseil airson tilleadh dhan uisge.
Tha am pàirt mu dheireadh den phròiseact càraidh, a thòisich bho chionn ochd bliadhna, ga dhèanamh aig gàradh Chiseoirn, air taobh siar Rois.
'S ann ann an 1969 a chaidh an Gleann a' Chaolais a thogail.
Air bòrd, tha an deic-tionndaidh mu dheireadh san t-saoghal a th' air a ghluasad le làimh.
A dh'aindeoin 's gun do dh'fhosgail Drochaid an Eilein Sgitheanaich bho chionn còrr is fichead bliadhna, tha an turas mara seo eadar Gleann Eilg agus Caol Reatha fhathast gu math trang, gu h-àraid am measg luchd-turais.
"Bidh sinn a' toirt timcheall air 12,000-12,500 carbad tarsainn a' chaolais a h-uile samhradh," thuirt sgiobair a' bhàta, Q Banting.
"Timcheall air 35,000 duine leotha sin.
"Chan eil sin dona airson bàt-aiseig bhig mar seo!"
Às dèidh dhi na bliadhnaidhean mòra a chur seachad san uisge, bha an t-uabhas obair-càraidh a dhìth oirre gus am biodh i freagarrach airson seòladh.
'S ann bho chionn ochd bliadhna a thòisich obair oirre an toiseach, agus an cnap mu dheireadh ga chrìochnachadh an-dràsta le sgioba ann an Ciseòrn.
"'S e seo a' chuid mu dheireadh den chosgais mhòir airson a toirt gu ìre," thuirt Mgr Banting.
"Sna bliadhnaichean ri teachd, bidh sinn a' coimhead ris na h-uimhir de dh'obair-càraidh a dhèanamh oirre, ach cuideachd obair-glèidhidh domhain, agus peantadh.
"Fada nas lugha na tha sinn air a bhith a' dèanamh ge-tà," thuirt e.
'S e taigh-cuibhle ùr an rud mu dheireadh a bha a dhìth air a' Ghleann a' Chaolais, agus chaidh aig a' choimearsnachd air £5,000 a thogail gus cuideachadh leis na cosgaisean a bha an lùib sin.
Nuair a thèid crìoch a chur air a' bhàta, thathas an dòchas gum bi i air ais air an t-slighe mus tòisich an seusan aig àm na Càisge.


text:
Peasraichean aig tòiseach a’ Chéitein —-> agus mìos as-dèidh sin: wow 😀
Cularanan aig tòiseach a’ Chéitein —-> agus mìos as-dèidh sin: beagan slaodach, ach a’ fàs co-dhiù (an fheadhainn beaga bìodach anns na poitean, sin piobaran).
Zucchini aig tòiseach a’ Chéitein —-> agus mìos as-dèidh sin: chuir mi ann am poit mhòir iad agus tha iad a’ dèanamh glè mhath.
Tomàtothan, piobaran is lusan aig tòiseach a’ Chéitein —-> agus mìos as-dèidh sin: chan eil na tomàtothan ro dhona, na piobaran fhathast gu math beag, agus tha na lusan uile gu dòigheil:
‘S e seo a’ chiad bhliadhna a tha mi a’ feuchainn ri barrachd glasraich fhàs air a’ bhalconaidh agam. Anns na bliadhnaichean sa chaidh, cha robh ach lusan is flùraichean agam, agus bha mi an còmhnaidh dhen bheachd nach biodh àite gu leòr ann airson glasraich agus nach b’ fhiach e. Ach tha e a’ còrdadh rium glan a-nis, agus tha an t-iongnadh orm gu bheil iad a’ dèanamh cho math, ged a bha an t-earrach dorch is fliuch.


text:
Airgead-cise dha comhairlean
Tha Riaghaltas na h-Alba a' coimhead ri leigeil le comhairlean ionadail pàirt dhen chìs-chosnaidh a thèid a thogail anns an sgìre aca a chumail mar phàirt dhen chumhachd ùr a bhios aig Pàrlamaid na h-Alba cìsean a thogail.
Thàinig an naidheachd bhon Phrìomh Mhinistear, Nicola Sturgeon, an dèidh do riaghaltasan na h-Alba agus na Rìoghachd Aonaichte aonta a ruighinn air freum fiosgail na h-Alba.
"Ma thèid aig comhairlean air fàs a thoirt air an eaconomaidh, 's mar sin na tha a' tighinn a-steach de chìs-chosnaidh, gheibh iad pàirt dhen bhuannachd às a sin", thuirt a' Phrìomh Mhinistear.
Cìs ùr
Tha coltas gum biodh a' chìs-chosnadh anns gach sgìre air a cleachdadh còmhla ri cìs-chomhairle ùr a tha an Riaghaltas am beachd a thoirt a-steach.
Tha dùil gum foillsich iad molaidhean air atharrachadh na cìs-comhairle an ath-sheachdain.
Tha an Riaghaltas air a bhith a' faighinn an càineadh airson a' chìs-chomhairle a reothadh fad grunn bhliadhnaichean, a'ciallachadh nach urrainn do dh'ùghdarrasan ionadail airgead a thogail airson gearraidhean a sheachnadh.


text:
Sunday, 22 December 2013
Nollaig Chridheil bho Sheumais Ghilleasbuig
Abair teirm thrang againn aig Àrd Sgoil Sheumais Ghilleasbuig, agus a-nise tha an cothrom aig a h-uile duine rud beag fois fhaighinn mus till sinn ann an 2014! Madainn Dimàirt, thàinig sinn còmhla ri chèile le Bun Sgoil Taobh na Pàirce airson Seirbhis Nollaig na Gàidhlig aig Eaglais nam Manach Liath - rinn Mikaela, Eòghainn Webster, Amy is Elleigh agus Ceitidh is Sìne na leughaidhean às a' Bhiobuill agus fhuair iad tòrr moladh ri linn sin. Chòrd e glan ris na sgoilearan a bhith ag èisteachd ri coisir nan tidsearan bun sgoile cuideachd. ’S truagh nach d' rinn Mgr Charity is mgr Stiùbhart duet coltach ri Daibhidh Bowie is Bing Crosby.
Air oidhche mhàirt ge-tà, bha sluagh làidir de sgoilearan Gàidhlig ri fhaicinn air an àrd-ùrlair aig Talla Usher airson consairt na Nollaig. A-measg an iomadh Gàidheal an-sàs ann am pìobaireachd, clarsach agus seinn, bha an luchd-èisteachd uile den bheachd gun robh a' Choisir Ghàidhlig cho binn is cho ceòlmhor ri càil a chuala iad riamh. Mìle taing gu Gillie NicLosgaidh airson a h-uile taic.
Tha FilmG air a bhith a' dol agus tha tòrr phròiseactan air a bhith a' dol, Bidh AS2 a' nochdadh ann an Rionnag Trek - seo na caractaran ainmeil Mgr Gun Sgot, Caiptean Cearc agus Mgr Spòg. Bidh cothrom ann bhòtadh dhaibh sa Bhliadhna Ùir.
Tha 2013 air a bhith na bliadhna air leth airson Gàidhlig ann an Dùn Èideann agus tha foghlam. Gàidhlig san sgoil air ceumannan mòra a ghabhail. Bu toigh leis a h-uile sgoilear Gàidhlig agus luchd-obrach na Gàidhlig gach beannachd is dùrachd a ghuidhe dhaibh airson na Bliadhna Ùire. Gu math fada beò sibh is ceò às bhur taigh!
Cat ann an Ceap! Gaelic Staff and Pupils wish you a Merry. Christmas and a successful and blessed New Year. We have had a lot of happenings recently with the Christmas Service, the Christmas Concert (with the all conquering Gaelic choir) and of course, FilmG and our Star Trek and I'm A Celeb tributes!


text:
An toiseach, inns dhuinn cò thu. / First of all, tell us who you are.
Is mise Diorbhail Wentworth, tha mi 29 agus ‘s ann a Eàrradal a Deas ann an sgìre Gheàrrloch a tha mi. Tha mi a’ faireachdainn gu math fortanach gun deach mo thogail ann an sgìre cho bòidheach ri Ros an Iar agus sgìre aig a bheil ceangail teaghlaich agam. ‘S ann às an sgìre a tha mo mhàthair agus iomadach ginealach eile dhe mo theaghlach air an taobh sin. Rinn m’ athair, Roy Wentworth, tòrr rannsachaidh air eachdraidh an teaghlaich agus tha ceangal againn leis a’ chiad uachdaran bhon teaghlach MhicCoinnich a bha ann an Gèarrloch.
My name is Diorbhail Wentworth, I’m 29 and I was born and raised in South Earradale. I feel very fortunate to have been brought up in such a beautiful area and in a place that I have such a strong family connection. My mother is also from the area as are many generations of our family. My father, Roy Wentworth, researched our family tree and we are descended from the first Mackenzie lairds of Gairloch.
Ciamar a thog thu a’ Ghàidhlig? / How did you attain fluency in Gaelic?
Chaidh mo thogail le Gàidhlig anns an dachaigh agus ‘s i a’ chiad chànan a bh’ agam, cha robh mi fileanta anns a’ Bheurla mus deach mi dhan a sgoil. ‘S ann à Sasainn a bha m’ athair agus dh’ ionnsaich e Gàidhlig na sgìre gu fileantas. Ged as ann à Portaigil a tha mo mhàthair agus gu robh Gàidhlig aig mo sheanair cha robh Gàidhlig aice bho thùs ach dh’ionnsaich i fhèin cuideachd.
I was brought up with Gaelic in the home, only becoming properly fluent in English after I started at school – although I was in Gaelic medium education I quickly picked up English properly from the playground. My father was from London but became fluent in the Gaelic of the area, and although my mother was from the area and her father was fluent she also learned as an adult.
Dè na diofar rudan a tha thu air a dhèanamh on a dh’fhàg thu an sgoil? / What have you done since you left school?
Dh’fhàg mi an sgoil ann an 2007, agus às dèidh bliadhna ag obair chaidh mi dha oilthigh Ghlaschu, a’ ceumnachadh ann an 2011 le BSc Hons ann an Immunology. Bhon an àm sin tha iomadach dreuchd air a bhith agam agus tha mi air beagan siubhail a dhèanamh cuideachd. An-uiridh bha mi ann an Kenya airson mìos a’ rannsachadh an comas a th’ aig sluagh cungaidh fhaighinn airson an fhibin airson cùrsa MSc Global Health.
I left school in 2007 and after a year out working I went to the University of Glasgow, graduating in 2011 with a BSc Hons in Immunology. Since then I’ve had various jobs and done a bit of travel. Most recently I spent a month in Kenya last year researching access to Rabies vaccines for a Masters in Global Health from the University of Glasgow.
Càit a bheil thu a’ fuireach ‘s dè tha thu a’ dèanamh a-nis? / Where do you live and what are you doing now?
Tha mi a-nis a fuireach ann an Glaschu agus ag obair aig BBC ALBA.
I now live in Glasgow and work at BBC ALBA.
Carson a tha Gàidhlig cudromach dhut? / Why is Gaelic important to you?
Tha Gàidhlig air a bhith cudromach dhomh ann an iomadach dòigh. ‘S ann tro mheadhan na Gàidhlig a tha mi air a bhith ag obair airson na ceithir bliadhna a chaidh seachad, an toiseach mar oifigear aig Comann Nam Pàrant agus a-nis aig BBC ALBA. Tha mi air iomadach cothrom eile fhaighinn thairis air na bliadhnaichean leis gu bheil Gàidhlig agam, bho champaichean Sradagan, agus rudan spòrsail eile gu Deasbad BT. Tha làn chinnt agam gu bheil comas dà-chànanas air a bhith na chuideachadh mòr dhomh ann an seadh acadaimigeach. Ach tha a’ Ghàidhlig a’ ciallachadh barrachd dhomh na dìreach na buannachdan acadaimigeach a thug i dhomh. Tha mi a’ faireachdainn nach gabh mo sgaradh bhon a’ Ghàidhlig, tha an cànan mar phàirt dhe mo phearsa. Tha am buinteanas a th’ agam dha eachdraidh agus dualchas na h-Alba air a cheangal gu dlùth ris a’ Ghàidhlig agus ‘s ann leis a’ Ghàidhlig a tha mi a’ faicinn an dòigh air adhart na mo bheatha cuideachd. Cha tèid agam a chur ann an briathran dìreach cho cudromach agus a tha Gàidhlig dhòmhsa agus chan eil ceist ann gu bheil buannachdan an cois a bhith ga h-ionnsachadh dhan a h-uile duine.
Gaelic has been important to me in many ways. For the last four years it has provided me with an income and career, first as a parental officer at Comann Nam Pàrant and now at BBC ALBA. It has given me many other opportunities throughout the years, from Sradagan camps to the national BT Debate and I’m sure that being bilingual has been an advantage to me throughout my academic career. Gaelic means more to me, however, than simply the academic benefits it has provided. It is part of my person and not something from which I can now be split. The connection I have with the history and culture of Scotland is deeply rooted in my ability to speak Gaelic and it is also with Gaelic that I see my future. I don’t think I can put into words how much it really means to me, but there is no question that it can only enrich and benefit the lives of anyone who learns it.


text:
Product Description
Details
Christine Primrose's fine Gaelic singing endows these magical songs with a strength and magnificence that communicates at once even if you don't understand a word of Gaelic. Track Listing: Tha M Eudail Is M'Aighear 'S Mo Ghradh; Coinnichidh Mi An Gleann An Fhraoich; Togail Curs Air Leodhas; La Dhomh 'S Mi 'M Beinn A 'Cheathaich; Fadachd An T-Seoladair; Cumha Ruaridh Mhoir; Taladh; 'S Daor A Cheannaich Mi 'N T-iasgach; O 'N Dh 'Fhag Thu Mi 'S Mulad Orm; Gad 'Ionndrainn; Tom An T-Searraich; 'N Ath Bhanais Bhios Agam
Additional Information
Additional Information
Customer Reviews
You may also like
Scotland's Social Dances
DVD video
Mackenzie's Ceilidh
CD-Audio
Dance Wherever You May Be
CD-Audio
On Home Ground Volume 1
CD-Audio
The Big Latin Dance Party
CD-Audio
Sae Dear Tae Me: Fav Scottish Songs
CD-Audio
Glen Lyon
CD-Audio
Favourites
CD-Audio
Scotch Mist
CD-Audio
Music and Song of Scotland
CD-Audio
The Rough Guide to Celtic Music
CD-Audio


text:
- TIOTAL
- A' chiad sealladh de charragh cuimhne Flòraidh NicDhòmhnaill, Cnoc a' Chaisteil, Inbhir Nis
- EXTERNAL ID
- GB1796_1999_116_124
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1899
- LINN
- 1890an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11218
- KEYWORDS
- Inbhir Nis
Cnoc a' Chaisteil
bonaidean
bodhlairean
Chruinnich sluagh mòr aig a' chiad sealladh de charragh cuimhne Flòraidh NicDhòmhnaill, Cnoc a' Chaisteil, Inbhir Nis, 1889. Chaidh an carragh seo, a tha a' rìochdachadh na bana-ghaisgich a' coimhead dhan iar, a dhealbhachadh le Anndra MacDhaibhidh à Inbhir Nis, a bha na shnaidheadair cloiche. Dh'fhàg an Caiptein MacEanraig MacDhòmhnaill £1000 mu choinneamh cosgaisean na carragh.
Tha aodach an t-sluaigh a chruinnich a' sealltainn dhuinn an t-seòrsa aodaich a bha air daoine aig toiseach na linne, adan stràbh air na boireannaich agus bonaidean bileach agus bodhlairean air na fir
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Gairm
’S e ràitheachan Gàidhlig a bha ann an Gairm a bha air fhoillseachadh eadar 1952 agus 2002, agus a bha deasaichte airson na cuid a bu mhotha leis an Ollamh Ruaraidh MacThòmais. Bha 200 àireamh ann uile gu lèir, a’ gabhail a-steach còrr is 6,000 alt, sgeulachd-ghoirid, dàn is eile. Tha an clàr-innse seo a’ toirt cothrom dhut altan fa leth no pìosan fiosrachaidh a lorg. An ceann greis, bidh dreach didseatach dhen chruinneachadh air fad ri fhaighinn air loidhne.
Gairm was a Gaelic periodical that ran from 1952 to 2002, edited by Professor Derick S. Thomson. In total,
200 issues were printed, with more than 6,000 articles. This index allows you to search for article references.
In due course we expect to have full-text digitised versions of each article.
DASG gratefully acknowledges the help of Jamie Gaukroger at Am Baile in assessing the scale of this project.
close
-- Browse By Year -- 1952 1953 1954 1955 1956 1957 1958 1959 1960 1961 1962 1963 1964 1965 1966 1967 1968 1969 1970 1971 1972 1973 1974 1975 1976 1977 1978 1979 199 1980 1981 1982 1983 1984 1985 1986 1987 1988 1989 1990 1991 1992 1993 1994 1995 1996 1997 1998 1999 2000 2001 2002
-- Browse By Author -- A.I.M.M. A.I.M.M. (trans.) A.N.N. Addison, Gregor Addison, Gregor (trans.) Àdhamh, Seumas Àdhamh, Seumas (trans.) Adhbhar Sagairt Alasdair Mòr Ali-B Am Bàrd Bochd Am Bàrd Bochd (ed.) Am Bàrd Bochd (trans.) Am Bàrd Bochd agus na Nisich An Clacharan An Clèireach An Comunn Gaidhealach An Dubh Gall An Gàidheal An Giomach An Scarpach An Tàillear Crùbach, Camus Luinie, Loch ... An Taran Anndra, Peigi Aonghas nan Gleann Asenjo, Federico Jiménez Aston, Cairistìona Bain Bain, Eòghann Bairéad, Riocard Bàn, Iain Bàn, Iain G. Ban-Shasannach Bana-Hearach Banks, Iseabail Baran, Fionnlagh Baran, Ruairidh Baran, Ùisdean Barnett, Thomas Ratcliffe Barr, Gòrdan Bateman, Meg Bean Alasdair, Seonag Bean Iain Smith Bean Mhic Mhàrtainn na Leitir ... Bean MhicDhòmhnaill Bean MhicMhaoilein Bean Nìll Beathag Mhòr Berry, Dòmhnall Blac, Eamonn Blacklaw, Bill Borg, Magnus Odin Borges, Jorge Luis Borland, Iain H. Borthwick, Alastair Boyd, Ailean Boyd, Ailean (trans.) Breanach, Seán Brownlie, Niall M. Bruce Watson, M. Brùn, Iain Budd, Stanley Burns, Raibeart Burns, Tormod Burns, Tormod (trans.) Byrnes, Gregory C.C.D. C.S. Cabairneach Caimbeul, Ailean Caimbeul, Aonghas Caimbeul, Aonghas (Am Puilea ... Caimbeul, Aonghas (Aonghas E ... Caimbeul, Aonghas Iain Caimbeul, Aonghas Pàdraig Caimbeul, Calum Iain Caimbeul, Dòmhnall (An t-À ... Caimbeul, Dòmhnall Ruadh Caimbeul, Iain Caimbeul, Iain (Teònaidh Ch ... Caimbeul, Iain Latharna Caimbeul, Iain Latharna (ed. ... Caimbeul, Iain Uilleam Caimbeul, Joy Caimbeul, Maoilios Caimbeul, Maoilios (trans.) Caimbeul, Murchadh Caimbeul, Niall Caimbeul, Pàdraig Caimbeul, Raibert Caimbeul, Ruairidh Caimbeul, Ruaraidh Caimbeul, Seonaidh Caimbeul, Seumas Caimbeul, Tormod Caimbeul Hay, Deòrsa Caimbeul Hay, Deòrsa (trans.) Caimbeul MacGillEathain, Ailean Cairin Òg Calcas Calder, Alasdair Camhlaigh, Steaphan (trans.) Camshron, C.A. Camshron, Iain Camshron, Ruaraidh Caraid nam Boireannach Carrochar, Uilleam Carver, Raymond Cash, J. Allan Cathair a' Chùl-chinn Ceannadach, Gilleasbaig Ceit Mhòr Charstairs Chaimbeul, Anna Chaimbeul, Cairistìona Chaimbeul, Catrìona Chaimbeul, Ealasaid Chaimbeul, Iseabail Chaimbeul, Lindsey Chaimbeul, Màiri A. Chamshron, Cairistìona Chamshron, Fiona Chamshron, Morven Cheannadach, Flòraidh Cheannadach, Mabel Cheannaideach, Nancy Christie, Iain M. Ciorstai Clarkin, Tony Clegg, Uilleam Clèireach, Basail Clerk, A. (An Dotair) Coghill, Dòmhnall Iain Coinneachan, Deòrsa Coles, Caitrìona Coles, Dennis Coles, Dennis (trans.) Collines, Dick Conan Doyle, Arthur Conley, W.M. Cooper, Sìne Coventry, Teàrlach Coventry, Teàrlach (trans.) Cowey, Alison Cox, Richard Cox, Richard (trans.) Coxon, Màiri Craig, Mòrag Creag-Ghuanach Cruickshank, Artair Curden, Loren Currie, Aonghas Currie, Donnchadh D.G. D.M. D.R.M. Daily Record Danskin, Anna de Balzac, Honoré de Gasquet, Roselyne de Leon, Crìsdean Denez, Per Deòrsa Chionabus Devéria, Richard Dhòmhnallach, Màiri Diamond, Harry Diana Dick, Cairistìona Dick, Lachlann Dieckhoff, Cyril (An t-Athair ... Dillon, Crìsdean Dilworth, Anthony Dilworth, Mark (ed.) Dilworth, Tony Diùc Mhontròis Dòmhnall, Donn Dòmhnall na Hearadh Dòmhnall Ruadh Dòmhnallach, Ailean Dòmhnallach, Ailean (Mgr) Dòmhnallach, Alasdair Dòmhnallach, Aonghas (trans.) Dòmhnallach, Cailean Dòmhnallach, Coinneach Dòmhnallach, Coinneach (ed.) Dòmhnallach, Coinneach (trans.) Dòmhnallach, Dòmhnall Dòmhnallach, Dòmhnall (Aonghai ... Dòmhnallach, Dòmhnall Ailean Dòmhnallach, Dòmhnall Alasdair Dòmhnallach, Dòmhnall Iain Dòmhnallach, Dòmhnall Ruadh Dòmhnallach, Donnchadh Dòmhnallach, Eòin Dòmhnallach, Goiridh Dòmhnallach, Iain Dòmhnallach, Iain A. Dòmhnallach, Iain Gordon Dòmhnallach, Màrtainn Dòmhnallach, Murchadh Dòmhnallach, Ruairidh Dòmhnallach, Ruaraidh Dòmhnallach, Seòras Dòmhnallach, Seumas Dòmhnallach, Tarmod Dòmhnallach, Tarmod (trans.) Dòmhnallach, Tormod Dòmhnallach, Tormod (An t-Urr) Dòmhnallach, Tormod (An t-Urr) ... Dòmhnallach, Tormod Calum Dòmhnallach, Tormod Calum (tran ... Dòmhnallach, Tormod E. Dòmhnallach, Tormod E. (ed.) Dòmhnallach, Tormod E. (trans.) Dòmhnallach, Uilleam (ed.) Donald, G.D. Donald, G.D. (trans.) Donald, Gordon Donald, Gordon (trans.) Douglas Bolton, G. E.C.S. Edinburgh Evening Dispatch Eilidh F.D. Fear a Bha Thall 's a Chunnaic Fear an Lochain Duibh Fearghastan, Murchadh Fergusson, Alison Fhoirbeis, Catrìona Fhriseal, Anna Fionnlastan, Donnchadh Fionnlastan, Ruairidh A. (An t- ... Fleisteir, Aonghas Foers, Harry H. Frater, Anna Friggieri, Oliver Friseal, Ailean Friseal, Alasdair Friseal, Iain Gàidheal (ann an Oxford) Gàidheal Gallta Galbraith, Claire Ghilleasbaig Alasdair, Coinneach Ghrannd, Cairistìona Ghreum, Anna Ghuthrie, Eilidh Gilios, Eòghann Gilleasbaig, Seumas Gillespie, W.M.G. (trans.) Glasach Gleasure, Seumas (trans.) Goraidh, Mìcheal Gòrdan, Niall Gòrdan, Niall (ed.) Gòrdan, Niall (trans.) Gordon, Donald Gordon, W. Gordon Bàn, Iain Gorman, Rody Gorman, Rody (trans.) Gosse, John Gough, Harold Grannd, Alasdair Grannd, Dòmhnall Grannd, Niall Grannd, Seumas Grannd, Seumas (ed.) Grant, James Shaw Gray, Harry Greum, Calum Greumach, Dòmhnall Greumach, Donaidh Grieve, Raibeart Grimble, Iain Gun Urra Guthrie, Eilidh H.M.D. Hay, Seòras Hazra, Eilidh Heine, Heinrich Henderson, Raghnall Hodgson, Brent Holland, F.H. Hubbard, Tom Iain a' Chaoil Iain Dhonnchaidh, Ealasaid Ìomhar J.M.D. James, Clive Janus am Foghlamaiche Jones, Harri Pritchard Jones, Seòras Kaschnitz, Marie Luise Kay, Garth A. Kaye, Seòras Kelly, Eòghann Kemble, Rosemary Kenward, Andrew King, Dennis King, Dennis (trans.) L.M. L.M.D. Laing, Aindrea Laing, Calum Laing, Calum (An t-Urr) Laing, Raghnall Laing, Ùisdean Laing, Ùisdean (trans.) Làmh Dhearg Lane, A.I. Laomainn, Dòmhnall (trans.) László, Horvàth Law, T.S. Lawson, Uilleam Leah, Uilleam Learmont, Deirdre (deas.) Lenkas, Rèamonn Lippett, Alasdair Lothian, Dòmhnall M.B M.M. Mac a' Bhreatannaich, Niall Mac a' Bhreatannaich, Pòl Mac a' Chananaich, Uilleam Mac a' Chlèirich, Gillebrìde Mac a' Ghobhainn, Alasdair Mac a' Ghobhainn, Aonghas (An t-Urr) Mac a' Ghobhainn, Aonghas Iain Mac a' Ghobhainn, Calum Mac a' Ghobhainn, Coinneach Mac a' Ghobhainn, Coinneach Iain Mac a' Ghobhainn, Dùghlas Mac a' Ghobhainn, Iain Mac a' Ghobhainn, Iain (trans.) Mac a' Ghobhainn, Iain A. Mac a' Ghobhainn, Mgr Mac a' Ghobhainn, Murchadh (An t-Urr ... Mac a' Ghobhainn, Rob Mac a' Ghobhainn, Ruairidh Mac a' Ghobhainn, Seumas Mac a' Phearsain, Coinneach Mac a' Phearsain, Dòmhnall Mac a' Phearsain, I. Tharbhaidh Mac a' Phearsain, Iain Mac a' Phearsain, Iain A. Mac a' Phearsain, Iain S. Mac a' Phearsain, Mìchael Mac a' Phearsain, Mìcheal Mac a' Phearsain, Mìcheal Ruadh Mac a' Phearsain, Seumas Eòghann Mac a' Phì, Aonghas Mac a' Phì, Eoghan Mac a' Phì, Iain Mac a' Phì, Iain (ed.) Mac a' Phì, Niall Mac a' Phì, Raghnall Mac a' Phì, Seumas Mac an Lèigh, Fearghas Mac an Rothaich, D.S. Mac an Rothaich, Iain Mac an Rothaich, Iain (ed.) Mac an t-Saoir, D. Mac an t-Saoir, Dòmhnall Ruadh Mac an t-Saoir, Dòmhnall Ruadh (t ... Mac an t-Saoir, Donnchadh Mac an t-Saoir, Gilleasbaig Mac an t-Saoir, Màrtainn Mac an t-Sealgair, Stiùbhart Mac an Tàilleir, Iain Mac an Tòisich, S. Mac an Tòisich, Ùisdean Mac an Tuairneir, Niall Mac Fheorais, Seàn Mac Iain Bhig (trans.) Mac Iain Luim, Alasdair Mac Mhaighstir Alasdair, Alasdair Mac Mhurchaidh a' Stal Mac na Ceàrdaich, Iain Mac O Bean Choinnich Mac Símóin, Tomás Mac-an-Fheòir Mac-an-Rabhd Mac-na-Bracha MacÀdhaimh, Seonaidh MacAmhlaigh, Alasdair MacAmhlaigh, Dòmhnall MacAmhlaigh, Dòmhnall (An t-Ur ... MacAmhlaigh, Eàrdsaidh MacAmhlaigh, Iain MacAoidh, Dòmhnall MacAoidh, Dòmhnall Iain MacAoidh, Garbhan MacAoidh, Garbhan (trans.) MacAoidh, I.E. MacAoidh, I.E. (trans.) MacAoidh, Iain MacAoidh, Iain R. MacAoidh, Iain Ruaraidh MacAoidh, N. MacAoidh, Niall MacAoidh, R.I. (An t-Urr) MacAoidh, Ruairidh MacAoidh, Ruaraidh MacAoidh, Seumas A. MacAoidh Rennie, Iain Una MacAonghais, Alasdair MacAonghais, Cailean (An t-Ath ... MacAonghais, Iain MacAonghais, Iain (An t-Urr) MacAonghais, Iain (An t-Urr) (e ... MacAonghais, Pàdraig MacAonghais, Pearsaidh MacAonghais, Pòl MacAonghais, Pòl (trans.) MacAonghais, Raibeart MacArtair, Iain MacArtair, Murchadh MacArtair Moireasdan, Iain MacAsgaill, Alasdair Iain MacAsgaill, Donnchadh MacAsgaill, Ùisdean MacBhàtair, Aonghas MacCalmain, Calum Murchadh MacCalmain, T.M. MacCalmain, Tòmas M. MacCaluim, Aonghas MacCaluim, Donnchadh S. MacCarmaig, Dòmhnall MacCoinnich, Alasdair MacCoinnich, Aonghas MacCoinnich, Brian MacCoinnich, Cailean MacCoinnich, Cailein T. MacCoinnich, Cailein T. (trans. ... MacCoinnich, Dòmhnall MacCoinnich, Donnchadh MacCoinnich, Douglas MacCoinnich, Eachann MacCoinnich, Eachann Ùisdean MacCoinnich, Eòghann MacCoinnich, Friseal MacCoinnich, Iain Nocs MacCoinnich, Iain Tolmach MacCoinnich, Murchadh MacCoinnich, Raibeart MacCoinnich, Rob MacCoinnich, Ronnie MacCoinnich, Seumas MacCoinnich, Sìm (trans.) MacCoinnich, Uilleam MacCoinnich, Ùisdean MacCormaig, Sanndaidh MacCrithein, Aonghas MacCuaig, Dòmhnall MacCuinn, Aonghas (An t-Atha ... MacCuinn, Iain MacCulloch, Donald B. MacCumhais, Dòmhnall MacCumhais, Dòmhnall Iain MacDhòmhnaill, A.I. MacDhòmhnaill, Alasdair MacDhòmhnaill, Alasdair (An t-Oll ... MacDhòmhnaill, Aonghas MacDhòmhnaill, Aonghas I. MacDhòmhnaill, Aonghas Iain MacDhòmhnaill, Calum MacDhòmhnaill, Coinneach MacDhòmhnaill, Coinneach D. MacDhòmhnaill, D.A. MacDhòmhnaill, Dòmhnall MacDhòmhnaill, Dòmhnall (An t-Ur ... MacDhòmhnaill, Dòmhnall Eàirdsi ... MacDhòmhnaill, Dòmhnall Iain MacDhòmhnaill, Dòmhnall T. (An t ... MacDhòmhnaill, Fionnlagh I. MacDhòmhnaill, Fionnlagh I. (tran ... MacDhòmhnaill, Gilleasbaig MacDhòmhnaill, I.A. MacDhòmhnaill, Iain MacDhòmhnaill, Iain (trans.) MacDhòmhnaill, Iain A. MacDhòmhnaill, Iain M. MacDhòmhnaill, Màrtainn Iain MacDhòmhnaill, Murchadh MacDhòmhnaill, Niall MacDhòmhnaill, Niall (trans.) MacDhòmhnaill, Ruairidh MacDhòmhnaill, Ruairidh (trans.) MacDhòmhnaill, Stanley (trans.) MacDhòmhnaill, Tòmas MacDhòmhnaill, Tormod MacDhòmhnaill, Uilleam MacDhòmhnaill, Uilleam Iain MacDhòmhnaill, Ùisdean MacDhonnchaidh, Alasdair MacDhonnchaidh, Aonghas MacDhonnchaidh, Calum MacDhonnchaidh, Dòmhnall MacDhonnchaidh, Leslie MacDhonnchaidh, Seumas MacDhùghaill, Dòmhnall Iain MacDhùghaill, Dùghall Gòrdan MacDhùghaill, Iain MacDhùghaill, Iain (trans.) MacDhunlèibhe, Donnchadh MacDonncha, Seamus S. MacDonnell, Hughie Dan MacEachainn, Dòmhnall Alasdair MacEachainn, Niall MacEacharna, Niall MacFhearghais, Calum MacFhionghain, Cailean MacFhionghain, Coinneach MacFhionghain, Dòmhnall MacFhionghain, Dòmhnall Ruadh MacFhionghain, Eòghan MacFhionghain, Iain Eàirdsidh MacFhionghain, Lachlann MacFhionghain, Murchadh MacFhionghain, Niall MacFhionghain, Niall B. MacFhionghain, Niall B. (trans.) MacFhionghain, Ruairidh MacFhionnlaigh, Fearghas MacFhionnlaigh, Fearghas (trans.) MacFhionnlaigh, Stiùbhart MacFhionnlaigh, Uilleam S. MacFhitheachan, Niall MacFhraing, Alasdair MacGaraidh, Seumas MacGeoch, Seumas MacGill-Eain, Somhairle MacGillAnndrais, Fearchar MacGille na Brataich, Iain M. MacGilleAnndrais, Fearchar MacGillEathain, Ailean MacGillEathain, Alasdair MacGillEathain, Calum (An t-Urr) MacGillEathain, Calum I. MacGillEathain, Calum I. (ed.) MacGillEathain, D.A. MacGillEathain, Dòmhnall MacGillEathain, Eòghann MacGillEathain, Eòghann (An t-Urr ... MacGillEathain, Eòghann A. MacGillEathain, Iain MacGillEathain, Iain (trans.) MacGillEathain, Maighstir Ailean MacGillEathain, Ruairidh MacGillEathain, Ruaraidh G. (trans ... MacGillEathain, Seonaidh MacGillEathain, Tormod MacGilleBhàin, Iain MacGilleBhràth, Aonghas MacGilleBhràth, Gilleasbaig MacGilleChiar, Antonaidh J.C. MacGilleChiar, Calum MacGilleChiar, Rob (trans.) MacGilleChiar, Rob Calum MacGilleDhuinn, Iain MacGilleDhuinn, Uilleam MacGilleMhaoil, Alasdair MacGilleMhaoil, Iain M. (trans.) MacGilleMhaoil, Somhairle MacGilleMhàrtainn, Ollachair MacGilleMhìcheil, Iain MacGilleMhoire, Alasdair MacGilleMhoire, Calum Ruairidh MacGilleMhoire, Dòmhnall R. MacGilleMhoire, Murchadh MacGilleMhoire, Raghnall MacGilleMhoire, Ruairidh MacGilleMhoire, Ruaraidh MacGilleMhoire, Seòras MacGilleSheathanaich, Niall MacGillFhaolain, Seòras MacGillFhialain, Aonghas Beag MacGillFhinnein, Gordon MacGillFhinnein, Uilleam MacGillFhinnein, Ùisdean MacGillFhionndaig, M. MacGillÌosa, Aonghas MacGillÌosa, Dòmhnall (An t-Ur ... MacGillÌosa, Dòmhnall U. MacGillÌosa, Donnchadh MacGillÌosa, Uilleam (An t-Oll) MacGriogair, Alasdair A. MacGriogair, Brian MacGuaire, D. MacGuaire, Donnchadh MacIain, Dòmhnall MacIain, Donnchadh MacIain, Ruaraidh MacIlleathain, Ruairidh MacIlleDhuibh, Raghnall MacÌomhair, A. MacÌomhair, Calum MacÌomhair, Coinneach MacÌomhair, Dòmhnall MacÌomhair, Dòmhnall Iain MacÌomhair, Donaidh MacÌomhair, Eachann MacÌomhair, Tormod Macken, Walter MacKenzie, Compton MacLabhrainn, Donnchadh MacLabhrainn, Donnchadh (trans.) MacLachlainn, Tòmas MacLaomainn, Cailean MacLaomainn, Dòmhnall MacLeod, C.A. (Mrs) MacLeòid, A.M (An t-Urr) MacLeòid, Alasdair MacLeòid, Aonghas MacLeòid, Aonghas T. MacLeòid, Brian Seumas MacLeòid, Calum (Càrlabhagh ... MacLeòid, Calum (Nis) MacLeòid, Calum (Ratharsair) MacLeòid, Calum Iain M. (Am ... MacLeòid, Calum Iain M. (Am ... MacLeòid, Coinneach MacLeòid, Coinneach (Àird A ... MacLeòid, Coinneach (Red) MacLeòid, Crìsdean MacLeòid, Dòmhnall MacLeòid, Dòmhnall (An t-Ur ... MacLeòid, Dòmhnall A. MacLeòid, Dòmhnall Iain MacLeòid, Dòmhnall Iain (tr ... MacLeòid, Domhnall Seumas MacLeòid, Donnchadh MacLeòid, Donnchadh (Achadh ... MacLeòid, Donnchadh (An t-À ... MacLeòid, Donnie B. MacLeòid, Fionnlagh MacLeòid, Iain MacLeòid, Iain (An Cùl Bhà ... MacLeòid, Iain (An t-Urr) MacLeòid, Iain (An t-Urr) (t ... MacLeòid, Iain (Baile Ailein ... MacLeòid, Iain (Glaschu) MacLeòid, Iain (trans.) MacLeòid, Iain A. MacLeòid, Iain A. (An Dr) MacLeòid, Iain M. MacLeòid, Iain M. (trans.) MacLeòid, Iain N. (Alasdair ... MacLeòid, Iain Ruadh MacLeòid, Lachlann MacLeòid, Murchadh MacLeòid, Murchadh (Crabhlas ... MacLeòid, Murchadh (Liùrbos ... MacLeòid, Murchadh (Murchadh ... MacLeòid, Murchadh F. MacLeòid, Niall (Na Hearadh) MacLeòid, Panaidh MacLeòid, Raghnall MacLeòid, Ruairidh MacLeòid, Ruairidh (An t-Oll ... MacLeòid, Ruairidh (Bàrd St ... MacLeòid, Ruairidh M. MacLeòid, Ruaraidh Iain MacLeòid, Seonaidh MacLeòid, Seòras MacLeòid, Tormod MacLochlainn, Brian MacLugha, Dàibhidh MacMhànais, Coinneach MacMhaoilein, Aonghas MacMhaoilein, Calum MacMhaoilein, Calum (trans.) MacMhaoilein, Dòmhnall Iain MacMhaoilein, Iain MacMhaoilein, Iain (compiler) MacMhaoilein, Iain (ed.) MacMhaoilein, Iain M. MacMhaoilein, Iain Murchadh MacMhaoilein, Màrtainn MacMhaoilein, Somhairle MacMhathain, Aonghas MacMhathain, Calum MacMhathain, Uilleam MacMhoiris, Seòras MacMhuirich, Donnacha MacMhuirich, Gilleasbaig MacMhuirich, Steafan MacMhurchaidh à Stal MacNeacail, Alasdair MacNeacail, Aonghas MacNeacail, Calum Ruadh MacNeacail, Pàdraig MacNeachdain, Seunas (trans.) MacNèill, Dòmhnall MacNèill, Dòmhnall A. MacNèill, Fionnlagh MacNèill, Iain MacNèill, Niall MacNèill, Raghnall MacNèill, Ruairidh MacNèill, Ruairidh (trans.) MacNèill, Tormod MacNèill Scouller, Alasdair MacOnfhail MacOnfhail (trans.) MacPhàdraig, Dòmhnall Iain MacPhàdraig, Ruairidh Tormod MacPhaic, Dòmhnall MacPhàil, Alasdair Eachann MacPhàil, Aonghas MacPhàil, Dòmhnall MacPhàrlain, Alasdair MacPhàrlain, D. (An Caiptean) MacPhàrlain, Lachlann MacPhàrlain, Murchadh MacPhàrlain, Murchadh (trans.) MacPhearsain, Dòmhnall MacPhilip, Dòmhnall MacRath, Brùs MacRath, Coinneach MacRath, Dòmhnall MacRath, Iain MacRath, Iain A. MacRath, Torcuil MacRath, Tormod MacRisnidh, D. MacRisnidh, Dòmhnall MacRisnidh, Murchadh (An t-Urr ... MacRuairidh, Eòghann MacShomhairle, Gillebrìghde MacSíomáin, Tomás MacSiomóin, Tomás MacSuain, Fionnlagh MacSuain, Fionnlagh (trans.) MacSuain, Iain Aonghas MacSuain, Murchadh MacThiridhe, D. MacThòmais, Ailean MacThòmais, Dòmhnall MacThòmais, F.S. MacThòmais, Frang MacThòmais, Raibeart L. MacThòmais, Ruairidh MacThòmais, Ruaraidh MacThòmais, Ruaraidh (ed.) MacThòmais, Ruaraidh (trans.) MacThòmais, Seòras MacThòmais, Seumas MacThòmais, Seumas (trans.) MacUalraig, Gilleasbaig MacUilleim, Alasdair MacUilleim, Dùghall MacÙisdein, Iain Madeg, Mikael Maighstir Calum Mark, Cailean Marner, Suzanne Màrtainn, Aonghas Màrtainn, Dòmhnall Màrtainn, Fearchar Matthews, S. Morrow Matthews, S. Morrow (trans.) Mayhew, Bhaltair McArtair, Iain Meek, Dòmhnall E. Meek, Dòmhnall E. (tran ... Merriman, Brian Mhoireach, Peigi Mhoireasdan, Màiri Mhoireasdan, Seònag Mhurchaidh, Màiri Midseasan, Niall Millar, Angus Moffat-Pender, I.M. Moffatt-Pender, I.M. Moireach, Alasdair Moireach, Iain Moireach, Ian Moireach, Murchadh Moireach, Murchadh (Am Bac) Moireach, Seòras Moireach, Tormod Moireasdan, Dòmhmall R. Moireasdan, Dòmhnall Moireasdan, Dòmhnall R. Moireasdan, Iain Moireasdan, Iain Eàirdsidh Moireasdan, Iain Eardsaidh Moireasdan, Iain Eardsaidh (tr ... Moireasdan, Iain Pàdraig Moireasdan, Murchadh Moireasdan, Pàdraig Moireasdan, Raghnall (trans.) Moireasdan, Ruairidh Moireasdan, Seòras Moireasdan, Seumas (An t-Urr) Moireasdan, Uilleam Montròs Moraidh, Seòras Morgan, Peadar Morgan, Peadar (trans.) Morris, Betty Morris, R.A. Morris-Jones, John Morrow Matthews, S. Morrow Matthews, S. (trans.) Moss, Deòrsa Mulder, Tiny Munro, Dòmhnall n/a Nairn, J.S. Nairn, Tom Nakamura, Tokusaburo Nèill, Uilleam Nèill, Uilleam (trans.) Ní Luachráin, Anna Niall, Uilleam Nic a' Bhreatnaich, Carol Nic a' Chùbair, Sìne M. Nic a' Ghobhainn, Magaidh Nic a' Ghobhainn, Mina Nic a' Ghobhainn, Ròs Nic a' Mhaoilein, Catrìona M. Nic a' Mhaoilein, Catrìona Màiri Nic a' Phearsain, Cairistìona Nic a' Phearsain, Mairead Nic an Òig, Ùna Nic an Rothaich, Anna Nic an Rothaich, Ealasaid Nic an t-Sagairt, Iseabail Nic an t-Sagairt, Mairead (trans.) Nic an t-Sagairt, Mairead Anna Nic an t-Saoir, Una Nic Gumaraid; Nic Gumaraid; Ma ... , Mórag; Catriona; ... NicAlasdair, Barbara NicAmhlaigh, Cairistìona NicAmhlaigh, Cairstìona NicAmhlaigh, Màiri NicAmhlaigh, Marie C. NicAoidh, Cairistiona NicAoidh, Catrìona NicAoidh, Ciorstaidh NicAoidh, Curstaidh NicAoidh, Mairead Anna NicAoidh, Màiri I. NicAoidh, Màiri Sìne NicAoidh, Pamela NicAoidh, Stephanie NicArtair, Fiona NicAsgaill, Mairead NicCaluim, Eóghainìna NicCaluim, Màiri NicCodrum, Mairead NicCoinnich, A.N. NicCoinnich, Anna NicCoinnich, Anna (ed.) NicCoinnich, Mòrag NicCoinnich, Murdag NicCoinnich, Murdag (trans.) NicCoinnich, Murdina NicCorcadail, Eiric NicCorcadail, Oighrig NicDhiarmaid, Anna NicDhòmhnaill, Cairistìona NicDhòmhnaill, Catrìona NicDhòmhnaill, Ceit NicDhòmhnaill, Ceit S. NicDhòmhnaill, Ceiteag (trans.) NicDhòmhnaill, Dolina M. NicDhòmhnaill, Eilidh NicDhòmhnaill, Eiric NicDhòmhnaill, Iseabail (trans.) NicDhòmhnaill, Lena NicDhòmhnaill, Mairead NicDhòmhnaill, Màiri A. NicDhòmhnaill, Mòrag NicDhòmhnaill, Seònaid NicDhòmhnaill, Sìne M. NicDhòmhnaill, Una (trans.) NicDhonnchaidh, Seònaid NicEachainn, Angela NicFhearghais, Alison NicFhearghais, Sìne NicFhionghain, Anna G. NicFhionghain, Barabal NicFhionghain, Catrìona NicFhionghain, Catrìona (trans.) NicFhionghain, Catrìona (transcr ... NicFhionghain, Ceit NicFhionghain, Fionnghal E. NicFhionghain, Kathleen NicFhionghain, Marsaili NicFhionghain, Sorcha NicGillEathain, Màiri M. NicGillEathain, Murdag NicGillEathain, Peigi NicGillEathain, Ròs-mhàiri NicGilleBhrath, Cairistìona NicGilleMhoire, Anna NicGilleMhoire, Cairistìona I. NicGilleMhoire, Màiri NicGilleMhoire, Peigi NicGillÌosa, Anna NicGillÌosa, Anna Latharna NicGillÌosa, Màiri NicGriogair, Catrìona NicGriogair, Ceiteag NicGriogair, Ceiteag M. NicGumaraid, Catrìona NicGumaraid, Màiri NicGumaraid, Mòrag NicIain, Anna NicIllFhinnein, Dolina NicÌomhair, Cairistìona A. NicÌomhair, Cairstìona NicÌomhair, Cairstìona A. NicÌomhair, Cairstìona Anna NicÌomhair, Peig Oighrig NicÌomhair, Seònaid NicÌomhair Parsons, Catrìona Nick NicLeòid, Cairistìona A. NicLeòid, Cairstìona A. NicLeòid, Carstìona A. NicLeòid, Carstìona Anna NicLeòid, Ciorstag NicLeòid, Ciorstaidh NicLeòid, Eiric NicLeòid, Iona NicLeòid, Kitti NicLeòid, Màiri NicLeòid, Mòrag NicLeòid, Norma NicLeòid, Oighrig NicLeòid, Raghnaid NicLeòid, Raoghnaid NicLeòid, Raonaid NicMhaoilein, Maribal NicMhaoilein, Peigi NicMhathain, Ceiteirein NicMhathain, Seònaid NicNeacail, Eithne NicNeacail, Iseabail NicNeill, Catrìona NicNèill, Catrìona (trans.) NicNèill, Mairead NicNèill, Patrica NicNèill, Patricia NicNeis, Anna NicPhàil, Flòraidh NicRath, Raonaid NicRath, Raonaid L. NicRisnidh, Cairistìona A. Nighean Sgoile Ó Baoighill, Pádraig Ó Baoill, Colm Ó Conaire, Pádraic Ó Conchúir, Lorcán Ó Conchúir, Pádraig Ó Direáin, Séamas Ó Dochartaigh, Cathair Ó Dochartaigh, Gerry Ó Doibhlin, Breandán Ó Doirnín, Peadar Ó Du-mhal, Aibhear Ó Flaihearta, Liam Ó hÉigeartaigh, Pádraig Ó hUiginn, G. Santana MacFhio ... Ó Laoire, Donncha Ó Maolfabhail, Art Ó Néill, Eóghan Ó Ruairc, Conchubhar O'Henley, Ailig Oftedal, Magne Oifigeach à Rèiseamaid Ghài ... Oileanach Paterson, Coinneach Paterson, D.I. Paterson, D.J. Paterson, Dòmhnall Iain Peacach Peallaidh Peatan, Iòseph Peatarson, Iain Peatarson, Iain (trans.) Pei Ti Peterson, J. Phillips, Alison M. Poortinga, Ype Prattis, J.I. (An t-Àrd-Ol ... Preŝern, France Price, Victor Price, Victor (trans.) Prút, Liam Pursell, Edward Pursell, Eideard Purves, Anndra Purves, Anndra (trans.) Queen, Tòmas R.O.D. R.R. Raghnaill, Seonaidh Raghnall Dubh Raghnallach Ratcliffe Barnet, T. Rathairseach, Iain Ratushinskaya, Irina Rauser, Rhona Rauszer, Rhona Reid, Eideard J. Reid, Tormod (trans.) Renahan, A' Bhean-phòsta Reoch, Phyllis Reppke, Teàrlach Robasdan, Boyd Robasdan, Coinneach Robasdan, Eòghan Robasdan, Raibeart H.S. Robasdan, Seumas Robasdan, Seumas (trans.) Rodmac, D. Ronay, Julian Ros, Aonghas Ros, Coinneach Ros, Coinneach (An t-Ur ... Ros, Coinneach (trans.) Ros, H.C. Ros, Mairead Rothach, Dòmhnall Rothach, Gillian Rothach, Iain Russell-Fergusson, A' Mhaighdeann-Uas ... Sargant, Elsie Satchel, Barbra (Barbra Cho ... Satchie, Barbara Scarpach Scobie, Will Seann Saighdear Seixias, Rarlon Seòras an Deucoin (trans.) Sgioba a' Chabairnich Sgoil Lìonail Sgoilearan Àrd-sgoil Inbhir N ... Shaw, Jeffrey Shearer, Tormod Shepherd, Seòras Shirley, Rob Shutharlan, Ealasaid Sinclair, Catrìona Slatanach, Seumas Slesser, Malcolm Smeòrach Fhriseal Raatgever Smeòrach Fhriseal Raatgever ( ... Socair Dhàna Somerset Maugham, W. Spabhdraig, Calum Spencer, Cailean Spencer, Cailean (trans.) Speuradair Spleuchdair Stapag Steele, Iain Steele, Iain F. Steven, Coinneach Stinson, Brian Stiùbhart, Ailpein Stiùbhart, Dòmhnall Stiùbhart, Eamunn Stiùbhart, Iseabail Stoddart, Iain Stoddart, Iain (trans.) Sutter, Ealasaid T.A.S. Tàillear, Màiri Tait, Bill Taobh-Tuath Earra-Ghàidheal Thomson, Robert L. Thomson, W. S. Thomson, W.S. Thomson, William S. Thorburn, Somhairle Titley, Alan Torpeist, Senchán Tremayne, Peadar (trans.) U.M. Uibhisteach Uilleam Uilleam Chaluim, Mairead Urchadan, Iain Urchadan, Niall Urchardan, Alasdair Urchardan, Coinneach Verlaine, Paul Waley, Artur (trans.) Walker, Seonaidh Wall, Eilidh Watson, Bruce Watson, Bruce (trans.) Watson, M. Bruce Watson, Ridseard Watson, Seumas Watson Bochanan, Uilleam Watt, Eilidh Weber, Hans Weir, Tom Wentworth, Roy (trans.) Wentworth, Roy G. White, John G. White, John Gordon Whyte, Crìsdean Whyte, Crìsdean (trans.) Wick, Bladhastair Mòr Williams, Waldo Wilson, Aonghas Wilson, Eamag Wilson, Eammag Wilson, Emmag Wilson, Lindsay C. (trans. ... Witt, Beitiris [n.a.]
-- Browse By Volume -- 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111/112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150 151 152 153 154 155 156 157 158 159 160 161 162 163 164 165 166 167 168 169 170 171 172 173 174 175 176 177 178 179 180 181 182 183 184 185 186 187 188 189 190 191 192 193 194 195 196 197 198 199 200 1989 1998


text:
Ola is gas aig cridhe an deasbaid: Pàirt 3
Anns an treas pàirt den chunntas air na fhuaireas tro a bhith a' dèanamh phrògram air gnìomhachas na h-ola 's a' ghas ri linn an referendum air neo-eisimealachd, tha Iain Mac IllEathain a' toirt sùil air na tha an dà thaobh san deasbad, agus eòlaichean ola, ag ràdh ma dheidhinn.
Dè na th' air fhàgail de dh'ola fon Chuan a Tuath? Ceist mhòr a tha sin, 's an dà thaobh san deasbad air neo-eisimeileachd ga chur an lùib nan argamaidean eaconamach aca.
Anns a' Phàipear Gheal air neo-eisimeileachd, tha am Pàrtaidh Nàiseanta a' tomhas gum faodadh 24 billean barail a bhith air fhàgail, 's tha tomhas a fhuair sinn bho Bhuidhinn na h-Ola 's a' Ghas a' tomhas an aon seòrsa àireimh.
Tha seo cudromach, 's an SNP a' moladh gun tòisichear air a' chiad là de neo-eisimeileachd - 2016 ma chuireas daoine taic ris - a' cur airgid ma seach ann an stòras ola.
Bidh na gheibhear bhon sin an crochadh air na tha de dh'ola air fhàgail, agus air a' phris a gheibhear air a son.
Tha an Riaghaltas aig Westminster a' tomhas gu bheil an teachd-a-steach bho ghìomhachas na h-ola a' dol a thuiteam uimhir 's gum feumadh airgead a ghabhail air iasad airson a' mhaoin a thòiseachadh.
Dè dìreach a tha an dà thaobh ag ràdh?
'S ann air feasgar fliuch, robach, fiadhaich a choinnich sinn ris a' Phrìomh Mhinistear, Ailig Salmond.
Bha e ann an Steòrnabhagh airson fosgladh oifigeil nan oifisean craolaidh ùra air Rathad Shìophort sa bhaile.
Gu fortanach, fhuair sinn an cothrom na ceistean againn a chur air mus deach an dealain a ghearradh dheth air feadh a' Chinn a Tuath.
Dh'fhaighneachd sinn dha dè a thathas a' moladh a dhèanamh?
"Tha sinn a' moladh dà stòras ola a chruthachadh.
"'S e maoin chothromachaidh a bhiodh ann an tè dhiubh. 'S e tha thu a' dèanamh ach a' sùileachadh prìsean ola an ìre mhath ìosail, 's ann am bliadhnaichean sam faigh thu barrachd na sin, tha a' bharrachd a' dol a mhaoin a chothromaicheas na bliadhnaichean anns nach fhaighear uimhir.
"'S e maoin earrainn a tha san dàrna tè. 'S e tha thu a' dèanamh leis an sin ach feitheamh gum bi an t-ionmhas poblach ann an suidheachadh - chanadh a' mhòr-chuid nas lugha na 3% iasadan de GDP," thuirt Mgr Salmond.
Thuirt e gur e an rud ceart a th' ann a dhèanamh, a' comharrachadh an £500,000m a tha a-nis ann am maoin ola Nirribhidh.
Ola a' crìonadh
Tha Westminster ag ràdh ge-tà, gur ann a tha an ola a' crìonadh, 's gum bi an t-airgead a thig na cois a' crìonadh dha rèir.
Bhruidhinn sinne ri Rùnaire na h-Alba, Alasdair MacIlleMhìcheil. San oifis aige ann am prìomh-bhaile Arcaibh, Kirkwall, mhìnich e dhuinn am prìomh dhragh a th' air Nas Fheàrr Còmhla mun phlana airson maoin ola a chruthachadh.
"Ma thòisicheas tu a' sàbhaladh, 's e airgead a tha sin nach eil agad an uair sin airson a chosg san là a th' ann. Agus 's e sin am prìomh dhùbhlan dha na Nàiseantaich.
"Tha na figearan a tha iadsan a' cur air adhart, a rèir choltais, a' sealltainn gun urrainn dhut an dà chuid a dhèanamh. Tha fhios againn, ann an da-rìreabh, nach urrainn.
"Faodaidh tu an dàrna cuid an t-airgead a shàbhaladh, no a chosg, agus mur a h-eil thu a' dol ga chosg, bidh feum air fhaighinn air iasad à badeigin eile. Dhomhsa, chan eil sin a' dèanamh ciall," thuirt Mgr MacIlleMhìcheil.
Tha an t-Àrd-Oll. Alex Kemp air deugachadh bhliadhnaichean a chur seachad a' sgrùdadh gnìomhachas na h-ola.
Sgrìobh e eachdraidh a' ghnìomhachais agus tha fios mionaideach aige air na ghabhas fhaighinn bhon Chuan a Tuath (nuair a tha sinn a' bruidhinn air a' Chuan a Tuath san t-seagh seo - a thaobh ola - 's e mòr-thìr Bhreatainn - an UK Continental Shelf air a bheil sinn a-mach).
Dh'innis esan dhuinn gur e fìor dheagh oidhirp a bhiodh ann 15 billean barail de dh'ola fhaighinn às a ghrunnd, agus gum biodh a' mhòr-chuid dheth ri fhaotainn ann an uisgeachan a bhuineadh do dh'Alba, nam biodh an dùthaich neo-eisimeileach.
Mì-chinnt
Agus dè mu dheidhinn an deasbaid fhein? Cluinnear aig àmanan gu bheil a' mhì-chinnt a tha na chois a' cur frionasachd ann an gnìomhachasan 's eile.
Tha margaidhean ola gu math dualtach a bhith ag èirigh 's a' tuiteam, ri linn tachartasan an t-saoghail. Dh'fhaighneachd sinn den eòlaiche eaconamachd ola, Aonghas MacNeacail, co-dhiù tha an deasbad a tha seo a' cur dragh air na margaidhean.
"Tha an Cuan a Tuath cudromach airson Alba, Breatainn agus an Roinn Eòrpa. 'S e an rud, ma tha cunnartan ann le Energy Security Supply, 's e rud uabhasach math a th' ann dhan Roinn Eòrpa gu bheil an Cuan a Tuath Breatannach, agus dh'fhaodadh e a bhith Albannach cuideachd.
"Tha e cudromach airson 's gu bheil, gun teagamh, gnìomhachas a' Chuain a Tuath cudromach anns an Roinn Eorpa, ach chan eil an SNP air càil a ràdh a chuireadh feagal, na mo bheachd-sa, air muinntir na margaidh anns an Roinn Eorpa, mun a sin," thuirt Mgr MacNeacail.
Tha am Prìomh Mhinistear ag ràdh gur e nàdar bònas a bhiodh ann an airgead na h-ola do dh'Alba, gur e fàs san fharsaingeachd a bhiodh na bhun-stèidh air an eaconamaidh.
Dè bhiodh stòras ola sam bith a' ciallachadh?
"Tha e a' ciallachadh, nuair a dh'fhaighnicheas daoine san àm ri teachd - 'dè cho fada 's a mhaireas an ola 's an gas agaibh?' - chan e 50 bliadhna a th' ann, ach a chaoidh, air sgàth 's gum mair an stòras.
"Sin an suidheachadh anns a bheil Nirribhidh, agus sin an suidheachadh sam faodadh Alba a bhith, ma ghabhas sinn an dàrna cothrom seo," thuirt Mgr Salmond.
Ach, chan eil Nas Fheàrr Còmhla a' faicinn na cùise mar sin ann. Tha an cothrom sin seachad a rèir Rùnaire na h-Alba, Alasdair MacIlleMhìcheil.
"S e fìrinn na cùise, gu bheil an ùine seachad. Feumaidh sinn dèiligeadh ris an t-saoghal mar a tha sinn ga fhaighinn a-nis, 's nuair a bhruidhneas daoine rium mu bhith a' stèidheachadh maoin bheartais san àm ri teachd, feumaidh mi a ràdh gu bheil glè bheag de chothroman ann.
"Ma choimheadas tu air na h-àireamhan a tha a' laighe fon mholadh, 's e gheibh thu, gum feumar airgead a ghabhail air iasad bho na margaidhean airson a' mhaoin a stèidheachadh sa chiad àite," thuirt Mgr MacIlleMhìcheil.
An gabhadh maoin ola a stèidheachadh le Alba às dèidh neo-eisimleileachd ma-tha? Tha Nas Fheàrr Còmhla den bheachd nach e rud ciallach a bhiodh ann, gu bheil an t-àm seachad, 's nach bi airgead gu leòr ann a dhèanamh.
Tha am Pàrtaidh Nàiseanta ge-tà, ag ràdh gun gabhadh agus nach bu chòir an cothrom a chall a-rithist, 's dùil ri ola gu co-dhiù meadhan na linne.
Tha cothrom agaibhse beachd a thoirt air a h-uile cail a th' ann san t-Sultain.


text:
Tha na h-innealan cànain againn an-asgaidh bho obair eadar-theangachaidh. Tha susbaint làraichean-lìn furasta eadar-theangachadh. Ach tha URLan làraichean-lìn ann am Beurla nach eil furasta an eadar-theangachadh ann an cànanan eile. Tha an t-inneal cànain againn a 'toirt fuasgladh air feadh an t-saoghail.
Tha URLan de làraich-lìn
sa Bheurla. Mar sin, chan urrainn do dhaoine nach eil sa Bheurla, dùthchail agus roinneil làraichean-lìn fhosgladh. Is e an inneal cànain as fhèarr dhaibh.
1. Gheibh luchd-cleachdaidh cànain roinneil duilleag-lìn le cuideachadh bho neach aon uair a-mhàin.
2. An dèidh sin faodaidh iad làraichean-lìn fhosgladh leis an inneal againn, le làimh fhèin
3. Taghidh iad a-steach bàr seòlaidh ppooii Ctrl + Cuir a-steach an làrach fosglaidh no ooiiuu.com msaa. (Aon 3 iuchraichean, deas gu clì, dà uair, a tha còmhla air a 'mheur-chlàr)
4. Feumaidh riaghaltasan agus sealbhadairean làraichean-lìn an còd againn a lìonadh ann an làraichean-lìn fhèin


text:
- TIOTAL
- Clàr-breith Adhaimh MacIllAnndrais Gòrdain
- EXTERNAL ID
- Z_PC_WGORDON_001_004
- DEIT
- 1888
- LINN
- 1880an
- NEACH-FIOSRACHAIDH
- W Gordon
- AITHNEACHADH MAOINE
- 8802
- KEYWORDS
- clàran-breith
an Cogadh Mòr, na Sìophortaich
Chìthear an seo clàr-breith Adhaimh MhicIllAnndrais Ghòrdain, a rugadh an Goillspidh air an 16mh là dhen Ògmhios 1888. Nuair a ràinig e inbheachd, bha Mgr Gòrdan ag obair na neach-siubhail malairteach, agus bha e an dèidh sin na fho-cheannard anns na Sìophortaich. Bha e a' sabaid anns a' Chogadh Mhòr. Phòs e Annag Chamshron, a rugadh ann an Goillspidh cuideachd, agus bliadhnaichean an dèidh sin bha e a' fuireach ann an 'Ord Cottage' anns a' Bhlar Dhubh.


text:
- TIOTAL
- An Fhadhail a Deas
- EXTERNAL ID
- PC_PRISCUS_WCS6398
- ÀITE
- An Fhadhail a Deas
- SGÌRE
- Uibhist a Deas
- SIORRACHD/PARRAIST
- INBHIR NIS: Uibhist a Deas
- LINN
- 1890an
- CRUTHADAIR
- George Washington Wilson
- NEACH-FIOSRACHAIDH
- Mark Butterworth - Priscus
- AITHNEACHADH MAOINE
- 29631
- KEYWORDS
- Beinn a' Bhaoghla
Uibhist a Deas
lochan
Baghasdal
Aineort
Sgioport
gnìomhachasan
Chaidh an dealbh seo a thogail leis an fhear-chamara Albannach Seòras Washington Wilson (1823-93) agus chaidh an dealbh a chleachdadh nuair a dhèanadh e òraidean air eachdraidh Alba. Tha an tuairisgeul seo air a thogail bho na notaichean òraide sgrìobhte le Washington Wilson fhèin.
Chan eil ach mu leth mhìle eadar Beinn a' Bhaoghla is Uibhist a Deas agus, coltach ris an Fhadhail a Tuath, chan eil ann ach raon de ghainmhich fhliuch nuair a tha an làn a-muigh. Tha an cost an ear làn bheanntan agus air a sgàineadh le lochan Bhaghasdail, Aineort is Sgiopoirt. Tha an t-eilean gu math nas motha na Uibhist a Tuath, agus mar thoradh air sin tha barrachd diofar sna gnìomhachasan anns a bheil na daoine an-sàs


text:
- TIOTAL
- Bàgh an Òbain
- EXTERNAL ID
- QZP40_348_P090
- ÀITE
- Bàgh an Òbain
- SIORRACHD/PARRAIST
- EARRA-GHÀIDHEAL: A' Chille Mhòr 'a Cille Bhrìghde
- DEIT
- 1791
- LINN
- 1790an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31085
- KEYWORDS
- An t-Òban
Bàgh an Òbain
bàghan
bàtaichean
soithichean
bàtaichean smuid
puirt
iasgach
seòladh
cidhichean
cala
Anns an 18mh linn bha an t-Òban na phort bheag iasgaich agus margaidh. Nuair a thàinig na bàtaichean smùide Bhioctorianach dhan phort agus nuair a thàinig an rathad-iarainn dhan bhaile, thàinig an t-Òban gu bhith na phrìomh bhaile ann an sgìre Earra-ghaidheil.
'S ann às an Òban a bha bàtaichean a' dol dha na h-Eileanan an Iar agus bha gach bàta smuid a bha a' siubhal eadar Inbhir Nis agus Glaschu a bha a' ruith tro Shligh'-uisge na h-Alba is a' Chrìonan a' tadhal ann gu cunbhalach. Tha am Bàgh cudthromach air sgàth gu bheil Eilean Chearrara ga dhìon bho na siantan ach ann am fìor dhroch aimsir.
Chaidh an dealbh seo a thoirt à 'Prospects and Observations on a Tour in England and Scotland' le Tòmas Newte


text:
- TIOTAL
- Taobh a-staigh Bothan Phreasmhurchrach
- EXTERNAL ID
- AB_HFM_BOTHY_05
- ÀITE
- Baile Ùr an t-Slèibh
- SGÌRE
- Bàideanach
- SIORRACHD/PARRAIST
- INBHIR NIS: Ceann a' Ghiùthasaich 's Innis
- DEIT
- 28 Sultain 2007
- CRUTHADAIR
- Jamie Gaukroger
- NEACH-FIOSRACHAIDH
- Am Baile
- AITHNEACHADH MAOINE
- 320
- KEYWORDS
- caoraich
cìobaireachd
Chaidh Bothan Phreasmhuchrach, a tha air a bhith air a ghluasad gu Taigh-tasgaidh na Gàidhealtachd, a thogail an toiseach tràth anns na 1900an aig Preasmuchrach faisg air Dail Chuanaidh le mu 65 maidean rèile a bha air an ath-chuartachadh.
Seo prìomh sheòmar agus tha e a' sealltainn an dòigh-beatha a dh'fhaodadh a bhith aig cìobair. Tha am measgachadh de stuthan taighe agus stuthan obrach a' sealltainn cho ceangailte 's a bha na dhà ri chèile ann am beatha a' chìobair


text:
- Amasan DASG
- Mu Chorpas na Gàidhlig
- Mu Fhaclan bhon t-Sluagh
- Mar a bheirear iomradh
- Eachdraidh
- Faclair Eachdraidheil na Gàidhlig (FEG)
- Sgioba DASG
- Bòrd Comhairleachaidh
- Foillseachaidhean
- Taing
- Dòighean gus cuideachadh
- Dlighe-sgrìobhaidh
- Riaghailtean Cleachdaidh
- Cuir Fios Thugainn
- DASG Launch
- Gairm Index
- Seanchas
Eaglais
San latha an-diugh, ged as tric a thathar a’ cleachdadh sa Ghàidhlig tòrr fhaclan a thàinig a-steach dhan chànan bhon Laidinn no bhon Ghreugais, leithid poilitigs, deamocrasaidh is bhòt, ma dh’fhaodte gur ann san Eaglais Chrìostail fhathast a thathar a’ cleachdadh na codach as motha de na briathran a chaidh a thoirt dhan Ghàidhlig leis na cànanan clasaigeach. Gu dearbh, ach a-mhàin am facal Crìosda, a tha a’ tighinn bhon fhacal Ghreugach, Christos (“air ungadh”), is dòcha gur e an dearbh fhacal eaglais am facal clasaigeach as trice a bhithear a’ cleachdadh nuair a bhithear a’ bruidhinn air creideamhan nan daoine ann an earrainn mhòir den t-saoghal. Bhon fhacal Ghreugach, ekklesia, ’s e cruinneachadh de dhaoine a th’ ann an eaglais.
Mar a tha làn-fhios aig a h-uile mac màthar, b’ ann le Ìosa Crìosda a chaidh an Eaglais Chrìostail a stèidheachadh agus, às dèidh bas Ìosa, b’ ann leis na h-Abstoil a chaidh na ciad eaglaisean a stèidheachadh ann an caochladh de dh’àiteachan; agus, mar am facal eaglais, tha am facal abstol a’ tighinn bhon Ghreugais: ’s e duine “air a chur bho” dhuine eile a th’ ann an abstol.
B’ ann air crois (bhon fhacal Laideannach, crux) a chaidh Ìosa a cheusadh agus ’s ann air gach Didòmhnaich (bhon abairt Laideannaich, Dies dominica, “Latha an Tighearna”) a bhios Crìosdaidhean a’ cruinneachadh ann an eaglais gus adhradh a dhèanamh air Dia, air an Athair, air a’ Mhac is air an Spiorad Naomh. ’S e an Trianaid am facal a th’ aig Crìosdaidhean air an triùir phearsachan a th’ ann an Dia agus, a-rithist, ’s ann bho na cànanan clasaigeach a tha na faclan Trianaid (bhon Laidinn, Trinitas) agus Spiorad (bhon Laidinn, Spiritus) a’ tighinn. An ann bhon fhacal Laideannach, Deus, a tha am facal Gàidhealach, Dia, a’ tighinn? Air neo, an ann bho chànan eile a thàinig am facal seo bho thùs?
Anns an eaglais, bidh na Crìosdaidhean a’ leughadh nam faclan agus ag èisteachd ris na faclan a chaidh a sgrìobhadh anns an leabhar naomh acasan, am Bìoball. Turas eile, ’s ann bhon Ghreugais a tha am facal seo a’ tighinn, bhon fhacal biblios. Gach Latha na Sàbaide, air feadh an t-saoghail, ’s ann a bhios luchd-leantainn Chrìosda ag èisteachd ri co-dhiù aon salm air neo a’ seinn feadhainn de na sailm a tha rim faighinn am broinn a’ Bhìobaill. Is dòcha mar a bhiodh dùil agaibh a-nis, ’s ann bho fhacal Greugach eile, psalmos, a thàinig am facal salm a-steach dhan Ghàidhlig.
Mar as trice, ’s e ministear no sagart a bhios air ceann na seirbheise ann an eaglais Chrìostail. Ge-tà, uaireannan, ’s e easbaig a bhios air a ceann. Bho na faclan Laideannach minister, sacerdos is servitium agus bhon fhacal Ghreugach episkopos (“duine a bhios a’ coimhead air”), bidh na briathran Gàidhealach seo cuideachd a’ nochadh buaidh nan cànanan clasaigeach air briathrachas nan Gàidheal a thaobh chùisean creideimh. Agus, feumar a ràdh, tha tòrr fhaclan eile ann a bhios a’ daingneachadh na buaidhe seo, mar eisimpleir: aifreann (bhon Laidinn, offerendum); comanachadh (bhon Laidinn, communio); sàcramaid (bhon Laidinn, sacramentum); baisteadh (bhon Ghreugais, baptizein); agus mar sin air adhart. Leis an fhìrinn innse dhuibh, tha corpas mòr ann den leithid seo de dh’fhaclan. Saoil dè an cànan bhon tàinig am facal corpas bho thùs !
Chan eil beachdan rim faotainn airson a’ phuist seo
Na puist mu dheireadh
11 an Dàmhair, 2018
O chionn ghoirid leugh mi mu chleachdadh a bha aig cuid de chroitearan aig àm breith nan laogh far am biodhte a’ cur craicinn rùsgte laogh marbh air laogh aig nach robh màthair gus màthair an laoigh mhairbh fhuiteachadh bainne a dhèanamh.
27 an t-Sultain 2018
Bu chaomh leam am blog a sgrìobhadh air na coimeasan agus roghainn fhaclan ainmeachadh a tha co-roinnte leis a’ Ghàidhlig agus a’ Bheurla-Ghallda.
Diardaoin 20mh den t-Sultain
Bhon a chaidh an tasglann-fuaim againn a chur air bhog, tha tuilleadh ghoireasan ri làimh agaibh a nì an gnothach air beartas dualchas nan Gàidheal a chur an cèill.
13mh An t-Sultain 2018
Ann a bhith ag obair air ar tasglann fuaim, Cluas ri Claisneachd, tha mi air mòran ionnsachadh mu iomadh duine a tha ri chluinntinn ann.


text:
Iarrtas a-staigh airson Càbal a' Chuain Sgìth
Chuir luchd-leasachaidh fàilte air an naidheachd gu bheil SHE Transmission (SHET) air iarrtas a chuir gu Riaghladair a' Chumhachd, Ofgem, airson càbal dealain eadar Leòdhas agus Tìr Mòr.
Tha Urras Steòrnabhaigh agus AMEC am beachd tuath-gaoithe mòr a thogail an iar air Steòrnabhagh, leasachadh a tha a' crochadh air càbal ùr agus tha iadsan cuideachd ag iarraidh tuilleadh taic-airgid do luchd-leasachaidh dealain anns na h-Eileanan Siar.
"Tha sinn glè thoilichte cluinntinn gu bheil iad mu dheireadh thall deònach tagradh a chur a-steach airson cead," thuirt Siamarlan Urras Steòrnabhaigh, Iain MacÌomhair.
"Agus tha mi an dòchas gum bi iarrtas làidir gu leòr airson cothrom a thoirt dha Ofgem cead a thoirt dhaibh a dhol air adhart leis a' phròiseact," thuirt e.
Bacadh às dèidh bacaidh
Chan eil Mgr MacÌomhair den bheachd gur e seo gealltanas làidir gu leòr airson 's gun tèid an t-Urras air adhart leis a' phròiseact a th' aca aig an ìre seo.
"Tha mi a' smaoineachadh gu bheil tòrr an urra ri dè tha a' dol a thighinn a-mach deireadh na mìos seo," thuirt e.
"Dè tha an Riaghaltas a' dol a chantainn a ghabhas cur air dòigh airson na h-eileanan a dhèanamh nas fhasa 's nas fheàrr na tha, agus gus am bi fios againn air sin tha e duilich a dhèanamh a-mach dè cho cosgail no dè cho prothaideil a bhitheas cruthachadh dealain anns na h-eileanan.
"Tha sinn air a bhith a' sabaid tro bhacadh an dèidh bacaidh bho thòisich seo an toiseach.
"Ach tha mi a' smaoineachadh gu bheil sinn aig ìre a-niste agus nach urrainn dhuinn mòran dàil eile fhulang, agus gum faic sinn na companaidhean a tha ann, agus na companaidhean aig a bheil cead-dealbhachaidh chan e a-mhàin a' faighinn am misneachd, ach a' faighinn an cothrom a dhol air adhart leis na pròiseactan aca.
"Mur a bi sinn glè fhaiceallach, cha bhi rùm ann dhuinn air a' Ghriod Nàiseanta agus mar as luaithe a gheibh sinn dhan Ghriod sin 's ann as fheàrr," thuirt e.
Chuir Comhairle nan Eilean Siar fàilte air an naidheachd cuideachd.
"'S e rud math a th' ann sa chiad àite, agus tha sinne air a bhith a' strì còmhla ri buidhnean eile, airson gun cuireadh SHET am plana-gnìomha a-seach gu Ofgem ron Iuchair mar a bhathas an dùil gun robh iad a' dol a dhèanamh an toiseach," thuirt Fear-Gairm na Comhairle, Tormod Dòmhnallach.
"'S iad fhèin a rinn gu math soilleir dhuinn bho chionn grunn mhìosan nach robh iad a' smaoineachadh gun robh e gu bhith comasach dhaibh sin a dhèanamh.
"'S e naidheachd mhath dha-rìribh a th' ann gu bheil iad a-niste a' dol a dhèanamh sin, agus bhiodh sinn an dòchas gun tigeadh ceann-ùidhe a thaobh a' chàbail a dh'aithghearr aon uair 's gum beachdaich Ofgem air a' phlana-gnìomha a chaidh a chur thuca," thuirt e.